ИнтерФУТБОЛ :: Мамаюсуф Бердиев: «Ғалаба ҳам мағлубият ҳам ишонч фарзандидир»\nМамаюсуф Бердиев: «Ғалаба ҳам мағлубият ҳам ишонч фарзандидир»\nГазетамизнинг 18 февраль куни чоп этилган 13 (1740)-сонида футбол ҳақидаги «Орзу» китоби муаллифи, руҳшунос мураббий - Маҳмаюсуф Бердиев билан суҳбатнинг биринчи қисмини ҳукмингизга ҳавола қилган эдик. Мана, навбат мулоқотнинг давомига келди.\n- Футболда жисмоний, функционал ҳолат қатори руҳий тайёргарлик ҳам катта аҳамият касб этади. Хўш, руҳият маромида бўлиши учун аввало, нималарга эътибор қаратиш керак, сизнингча?\n- Ҳа, футболда жисмоний, техник ва тактик тайёргарлик жуда муҳим, лекин булар бирламчи фактор ҳисобланмайди. Энг асосийси - руҳий ҳолат. Дейлик, сиз хонадонингизни биринчи даражали электротехника маҳсулотлари билан жиҳозладингиз, лекин электр токи бўлмаса, улардан нима наф? Тана - бу ақл-идрок, қалб ва руҳ жойлашган идиш. Идиш - бу қути. Қути бўшаб қолса, уни кўпинча ташлаб юборамиз. Ахир бўш қутининг моҳияти қоладими? У энди ҳеч кимга кераксиз матоҳдир. Маълумки, руҳий ва жисмоний қувватни бир маромда тутиб туриш учун ақлни ҳам, танани ҳам тоблаш талаб этилади. Аммо бунда учинчи омилни ҳам ҳисобга олиш зарур - мия ва тананинг тегишли озуқага муҳтожлигини. Руҳият ва тана мушакларини тоблаш - битта нарса. Тана қувватини тутиб туриш учун энг яхши озуқа эса витаминларга бой, юқори калорияли озиқ-овқат маҳсулотларидир. Руҳий қувватни таъминлайдиган энг яхши озуқа - ҒОЯ! Ғоя нечоғли улкан ва унга нисбатан ишонч катта бўлса, ҳар бир футболчининг ботиний онгида шунчалик улкан руҳий қувват захираси тўпланади. Шу аснода уларда деярли автоматик равишда ҚАТЪИЯТ ва ХАРАКТЕР шаклланади.\nБиз кўпинча жамоага «янги қон» кераклигини таъкидлаймиз. Ўйинни кучайтириш учун «янги қон» сифатида таркибга янги футболчилар жалб қилинади. Лекин янги футболчи ҳар қанча иқтидорли ва истеъдодли бўлмасин, фикрлаш нуқтаи-назаридан олдингилардан фарқланмаса, унинг ёрдамига умид боғлаш ноўрин. Демак, «янги қон» - бу янги ҒОЯ! Бош мураббий - етакчи. Ҳар қандай янги ғоя жамоага етакчи томонидан олиб кирилади. Футболчиларда муайян ғояга нисбатан ишонч шакллантириш айнан бош мураббий маҳоратига боғлиқ.\n- Футболчининг онгида фикрлаш қобилиятини шакллантириш учун мураббийдан руҳшунослик талаб этиладими ёки бунинг бошқа йўллари ҳам бор?\n- Футбол жуда ўзгариб кетгани ҳақидаги фикрга қандай қарайсиз? Йўқ, футбол бундан 30 йил олдин қандай ўйналган бўлса, ҳозир ҳам шундай ўйналади. Яъни доимгидек 11 нафар футболчидан иборат икки жамоа, ўртада бош ҳакам, қанотларда лайнсменлар. Ўйинга дахлдор асосий қоидалар ҳам ўша-ўша. Нима, ҳозирги замон футболчилари тезкорроқми? Йўқ, суръат ҳам ўша-ўша. Фақат футболчиларнинг тўпни сақлаб туриш фоизи пасайди. Шунинг баробарида индивидуал ҳаракатлар камайди. Шунинг натижаси ўлароқ, футболчилар эмас, балки тўп тез учяпти. Барчаси бир бўлиб, футбол тезлашгандек тасаввур уйғоняпти. Ҳа, тактикалар, тенденцияларда ҳам қандайдир ўзгаришлар бор. Буни ҳеч ким инкор этолмайди. Ҳа, маълум бир тактика эвазига қайсидир жамоани мағлубиятга учратиш мумкин. Агар ижрочилар етарли савияга эга бўлишса, футболга тактик томондан ҳар қандай янгилик олиб кириш имкони бор. Тактика - бу чексизликдир. Ҳеч қачон битта ўйин иккинчисини такрорламайди. Хулоса шуки, футболда биз ўйлаганчалик катта ўзгаришлар рўй бергани йўқ. Фақат энди футболга муносабат ўзгача, ўйинчиларга муносабат ўзгача. Шунинг таъсирида ижрочиларнинг ўзларида ҳам футболга муносабат ўзгарди. Оддий айтганда, замон ўзгарди, футбол эса айтарли даражада ўзгаргани йўқ. Ҳозир ахборот асрида яшаяпмиз. Эски қоидалар энди кор қилмайди. Тараққиётдан ортда қолмасликни истасак, ФУТБОЛ тушунчасини қайта англашимиз даркор. Агар тинимсиз равишда ўзгараётган замонга мослашишни хоҳласак, ҳозирги ҳолатимизни янгитдан, синчиклаб ўйлаб кўришимиз ва ўзимизни янги истеъдод, билим ҳамда кўникмалар билан бойитиб боришимиз шарт. Мослашадиган, ўзгарадиган, керакли маълумотларни олишни биладиган, ҳаёт талаб этадиган тезликда янги билим ва кўникмаларга эга бўладиганлар ошиғи олчи. Шундай экан, мураббийларимиз инсон руҳиятига оид билимларни талаб даражасида ўзлаштиришлари шарт. Албатта, олимлик даражасида эмас, балки ўзлари руҳланадиган ҳамда қўл остиларидаги футболчиларни руҳлантиришга етадиган савияда. Бу замон талаби.\n- «Орзу» китобида «олтинчи сезги» ҳақида ёзгансиз. Бу илмий жиҳатдан асосланганми ёки шунчаки, тахмин? Умуман, «олтинчи сезги»ни ривожлантириш учун нима қилиш керак?\n- Атрофимиздаги кўринмас кучларни англаш имкониятини очувчи ажойиб асрга қадам қўйганимизга анча бўлди. Ўйлаб кўрайлик, «руҳий мен» «жисмоний мен»га нисбатан анча залворли эканлигини эътироф этиш вақти келмадими? «Олтинчи сезги» - катта илмий мавзу. Бу ҳали «теша тегмаган тош», очилмаган қирра, қудуқ. Шу ерни кавлаш керак, қудуқ тагида зилол сув бор. Нимага шама қилаётганимни тушундингиз. Четдан кимдир келиб, бу жиҳатни илмий асослаб бериши шарт эмас. Ўзимиз асослаймиз, кашф қиламиз, яратамиз, амалда қўллаймиз. Шунда муваффақиятга эришамиз! Олимларимиз хорижликлардан қолишмайдилар! Албатта, барча замонларда инсоният кашфиётлари оддий одамлар томонидан хушнудлик билан қабул қилинмаган. Бунга хоҳлаганча мисоллар келтириш мумкин. Лекин бунга тўхталиб ўтирмоқчи эмасман. Муҳими, маълумот. Уни одамлар инкор этишадими-йўқ, бу билан моҳият ўзгармайди.\nШундай бўлсада, озроқ тушунча беришга ҳаракат қиламан. Лекин шу озгина ҳам анчагина... Маълумотларни қандай топамиз? Албатта, қабул қилиш сезгиларимиз орқали:\n1. Таъм билиш - 0,4 фоиз маълумот\n2. Ҳид билиш - 0,6 фоиз маълумот\n3. Пайпаслаш - 1 фоиз маълумот\n4. Эшитиш - 13 фоиз маълумот\n5. Кўриш - 85 фоиз маълумот\nШу 5та сезги ортидан келадиган маълумотларни қабул қилиб, онгимизда қайта ишлаш асносида хулоса ясасак, бу мантиқ, ақл ёки билим ҳисобланади. Диққат қилинг, 5та сезги олган маълумотларни онгимизда қайта ишлаб, хулоса чиқариш учун миямизнинг бор-йўғи 3-4 фоиз имконияти ишга солинар экан. Миямизнинг қолган 96-97 фоиз имконият мажмуаси қаерда? Шуни кўриб чиқиш керак.\nҲид билиш таъм билиш билан солиштирилганда, анча самарадор. Пайпаслаб ҳис қилиш эса ҳид билишдан кучлироқ. Эшитиш ҳис қилишдан ҳам кучлироқ. Кўриш эса эшитишдан анча устун. Эътибор беринг, ҳар бир кейинги сезги инсондаги имкониятларни геометрик тарзда ўстириб боради. Хўш, кейинги сезги қанақа? Албатта, бошқа сезгиларимиз ҳам бор. Жумладан, «олтинчи сезги». «Олтинчи сезги» - БУЮК ҚУДРАТ соҳиби. Яъни кўриш қобилиятига нисбатан янада кучлироқ. «Олтинчи сезги» - бошқа сезгилар учун иложсиз имкониятлар олами, кўринмас нарсаларни вақт ва маконда кўриш манбаи. «Олтинчи сезги» - ўтмиш ва келажакни кўра олиш ва энг асосийси, бутун борлиқни тўлақонли қабул қилиш. «Олтинчи сезги» шундай асбобки, унинг ёрдамида ҚАЧОН?, ҚАЕРДА?, НИМА? каби саволларга аниқ жавоб топамиз. Чунки бу сезгини алдашнинг иложи йўқ. Барча-барчасини кўра оладиган «кўз»ларни алдаб ҳам, алмаштириб ҳам бўлмайди.\n1. «Олтинчи сезги» - 95-96 фоиз маълумот\nМаълумотлар сезги кўринишида келади! Бу - ИЛМ! Илм худди электр токига ўхшайди. Айнан электр токи эмас, шунга ўхшаш «нарса». Айтайлик, электр ҳақида Абу Райҳон Беруний бобомиз ҳам билган. Уни «қаҳрабо» деб атаган. Беруний яшаган вақтлар одамлар фақат мой пиликлар ёки шамчироқдан фойдаланишган. Лекин улар шойи матолардан либослар кийишган. Шойи эса қоронғуда ишқаланиб, ўзидан чирсиллаган ёруғлик чиқарган. Ёки момақалдироқ натижасида чақмоқ чаққан. Боболаримиз буларни билишган, аммо моҳиятини изоҳлаб беришолмаган. Абу Райҳон Беруний даврида одамлар электр қаршисида қандай ҳолатда турган бўлишса, ҳозирги замонда бутун инсоният ИЛМ олдида худди шундай ҳолатдадир.\n18-асрга келиб, олимлар сунъий равишда электр ҳосил қилиш йўлини топдилар. 1879 йили америкалик ихтирочи олим Томас Эдисон 10 минг марталаб тажриба ўтказиш натижасида лампочкани кашф этди. Лампочка электр токини истеъмол қилади ва у ёнади. Демак, лампочка - истеъмолчи. Инсонлар ҳам худди шундай истеъмолчи. Улар чексиз ИЛМдан улуш олишади ва бор иқтидор, истеъдод ва маҳоратларини намойиш этадилар. Албатта, ҳар бир инсон чексиз ИЛМдан ўзининг интеллектуал салоҳиятига қараб, улуш олади. Абу Али Ибн Сино, Умар Ҳайём, Алишер Навоий, Вольфганг Амадей Моцарт, Леонардо да Винчи, Мекелланжело...\nПеле, Лев Яшин, Йохан Кройфф, Диего Марадона, Лионель Месси, Биродар Абдураимов, Миржалол Қосимов, Рўзиқул Бердиев...\nМен ҳам шу ИЛМдан фойдаланганман ва бунинг нималигини яхши биламан. Футболчининг шундай «ҳолат»и борки, у чексиз ИЛМдан улуш олади, яъни истеъмолчига айланади. Яна ҳам соддароқ айтсак, футболчининг «руҳи» сезги кўринишида келган маълумотлар асосида танасини бошқара бошлайди ва у керакли пайт керакли жойда пайдо бўлади. Бу «ҳолат»да футболчининг юксак даражадаги техникаси ҳам бор, гол ҳам бор, барча саволларга жавоб ҳам бор. Бу ерда ҳеч қандай тасодиф йўқ, фақат суяккача зирқиратадиган қонуният бор.\nХўп, майли! Парданинг бир четини озгина кўтараман. Жуда ўқимишлилардан кимдир айтганди: «Икки карра икки тўрт бўлади». Сизнинг руҳий қисмингиз учун икки карра икки тўрт эмас. Бошқа сон чиқади. Ҳар ҳолда, тўрт эмас. Келинг, вақт ҳақида гаплашамиз. Вақт нисбий тушунча. Одамлар яшаб ўтган умрини сарҳисоб қилиш учун ҳаётга ВАҚТ тушунчасини киритдилар. Реал ҳаётимиз учун вақт чиндан ҳам, жуда муҳим аҳамиятга эга. Аммо руҳий қисмингиз учун ВАҚТ тушунчаси йўқ. Вақтнинг на боши, на охири ва на оқими бор. Ўтмиш ёки келажак тушунчалари ҳам йўқ. Сиз «у томон», яъни вақт ва маълумотлар кенглиги майдонидан ўзингиз учун зарур маълумотни олишингиз мумкин. Тўғрироғи, бизга маълумотлар келиб туради, аммо уларни «эшитмаймиз», «кўрмаймиз», «сезмаймиз». Шу ерда тўхташ керак. Ҳозирча етарли.\nХуллас, Мессида бор «нарса» футболчиларимизда ҳам бор, уни «белкурак» билан қазиб чиқариш мумкин. Месси ва Роналдуга ўхшаганлар футболда чегара эмас. Аслида бу ИЛМдан фойдаланиш велосипед ҳайдашдек осон. Биласизми, энг қийини нима? Футболчиларимизнинг шаклланган онги, феъл-атвори, ҳиссиётларини назорат қилиш, эҳтиросларини жиловлаш. «Олтинчи сезги» эҳтиросларга берилмаслик, ички хотиржамлик ва юксак иштиёқ талаб қилади. Ҳа, бу қобилиятни онгли равишда ишга тушириш мумкин. «Олтинчи сезги» ортиқча қобилият, тасодифий истеъдод эмас, заруриятдир.\n- Сиз илгари сурган ғояларни футболчилар қўллаб-қувватлашса, уларга амал қилишса, келажакда ҳақиқий юлдузлар етишиб чиқиши мумкин, шундайми?\n- Албатта, бунга ишонаман! Чунки руҳий чегарадан ўтиб бўлганман. Кўп нарсаларга ишонаман. Масалан, китобда жаҳон чемпионларини тайёрлаш услуби (методи) берилган. Чемпионлик қонунга биноан содир бўлади. Ҳеч қандай тасодиф йўқ, фақат қонуният...\n- «Орзу» китобида чиройли жумла бор: «Шундай вақтлар келадики, дунёдаги энг кучли чемпионатлардан бири Ўзбекистонда бўлади».\n- Тушундим. Ҳозирги кунда жаҳондаги миллиардерлар Европа футбол бозорига сармоя киритишмоқда. Еврофутболга пул дарё мисоли оқмоқда. Футбол энг сердаромад бизнеслардан бирига айлангани ҳам рост. Миллиардерлар пул оқими қаёққа қараб оқишини жуда яхши билишади. Уларнинг мақсади - дарё бошида туриб, барчадан кўпроқ пул топиш. Энди Хитойга назар соламиз. У ерда ҳам футболга миллиардлар сарфланяпти. Хитойлик тадбиркорлар ҳаттоки, Европа футбол бозорига таҳдид солишмоқда. Уларнинг мақсадлари нима? Хитойлик ишбилармонлар 2050 йилгача мўлжалланган аниқ дастур асосида ишламоқдалар. Демак, асосий мақсад - Европага оқаётган пул оқимини Хитойга буриш. Шу аснода хитойлик футболчилар савиясини кўтариб, жаҳон миқёсида улкан муваффақиятни таъминлаш.\nХитойда пул бор. Ўзбекистонда ИЛМ бор. Хитой ҳам, Ўзбекистон ҳам ФУТБОЛ аталмиш «денгиз»га тўр ташлаган «балиқлар»ни овлаш учун. «Балиқ» - жаҳон даражасидаги футболчи. Биз «балиқлар» галаси қаерда эканлигини билиб, ўша жойга тўр ташласак, Хитойга нисбатан самарадорлигимиз анча юқори бўлади. Фикримга қўшиласизми? Агар бутун ўзбек футбол жамоатчилиги бирлашиб, камчиликларни бартараф этсак, ишларни тўғри ташкил қилсак, жаҳон аренасига ҳеч кимникига ўхшамайдиган, ўзимизга хос ва мос соф ўзбекча усул билан дадил кириб борамиз. Яна Хитойга қараб оқиши кутилаётган пул оқими дарёсининг битта ўзанини Ўзбекистонга буриб юбориш мумкин. Энг муҳими - ғоя!\n- Мазмунли суҳбатингиз учун раҳмат. Ўйлаймизки, китобингиз юртимиздан машҳур футболчилар етишиб чиқишига катта туртки беради.


20:45АПЛ. “Вест Бромвич” – “Челси”. Асосий таркиблар 3 20:41Миржалол Қосимов: "Четлатишдан кейин имкониятимиз ошди" 6 20:35"Навбаҳор" - "Насаф" учрашувидаги хавфли вазиятларни томоша қилинг 0 20:34Бундеслига. ”РБ Лейпциг” очко йўқотди, “Боруссия Д” ютқазди ва бошқа натижалар 4 20:33АПЛ. "Манчестер Юнайтед" ўйин тугаганидан кейин белгиланган пенальти эвазига ғалаба қозонди 3 20:28Ҳамиджон Актамов: "Иккинчи таймда цирк бўлди! Ҳакамларни кимдир назорат қиладими ёки футболни тугатамизми?" 18 20:20“Брайтон” АПЛда ўзгача рекорд ўрнатди 2 20:05А Серия. Голларга бой ўтган Туриндаги учрашувда “Аталанта” зафар қучди 1 19:59ОЧЛ. "Пахтакор" - "Истиқлол". Тахминий таркиблар 25 19:55Coca Cola Суперлига. Кескин курашларга бой ўйинда АГМК бир киши кам бўлиб қолган "Қизилқум"ни енгди 19 19:52Coca Cola Суперлига. "Навбаҳор" ўз майдонида "Насаф" билан дуранг ўйнади 86 19:50Беларусь чемпионати. Умаров ва Иминов қатнашган баҳсда “Энерегетик-БГУ” дуранг ўйнади (+жадвал) 0 19:30ОЧЛ. “Ал-Аҳли” - “Шабаб Ал Аҳли” баҳси давом этмоқда (онлайн ҳисоб) 21 19:20Хамид Сахари карикатураси: ОЧЛ Ғарб вминтақасида 8 жамоа қолди 14 19:10АПЛ. “Эвертон” сафарда “Кристал Пэлас” билан ўйнамоқда (онлайн ҳисоб) 6


Иддали аёлнинг таъминоти – oliymahad.uz\nИддали аёлнинг таъминоти\nИсломга қадар, дунёнинг деярли барча юртларида инсон ҳуқуқлари турли йўсинда поймол қилиниши кучайиб кетди. Айниқса, аёлларга муносабат жуда тубан даражада тушиб кетди. Уларга инсон сифатида эмас, балки бир буюм сифатида қаралар, ҳақлари топталар эди. Араб жазирасидаги аксар оилаларда қиз фарзанд дунёга келса, уни тириклай кўмилар эди. Ота вафот этса, ўғилга отасининг аёллари матоҳ ўлароқ мерос бўлиб қолар, агар ўғил хоҳласа уларга уйланиши ҳеч кимни ажаблантирмас эди…\nҲинд диёрларида эри ўлган аёл яшашга ҳаққи йўқлиги туфайли, эри билан бирга ёқиб юборилар эди. Қисқаси, аёл зоти ҳеч қандай ҳақ-ҳуқуқларга эга эмас эди.\nБу ҳол ўз-ўзидан мукаммал бир низом, одил ижтимоий тизимга бўлган эҳтиёжни тобора тақозо қилиб бораверди. Ниҳоят, ислом дини келиши билан аёл зотининг жамиятда ўзига хос мавқеъи намоён бўла бошлади. Уларнинг ҳақлари улуғланди.\nАёлни она, жуфти ҳалол, опа-сингил, қиз сифатида ҳурмат қилиш, ҳақларига риояда пайғамбаримиз Муҳаммад соллаллоҳу алайҳи васалламнинг ўзлари намуна бўлдилар. Нафақа, маҳр, талоқ, хулуъ, идда ҳукмлари жорий бўлди. Нафақат ҳур аёлларга, балки одам сифатида кўрилмаган чўриларга ҳам хос ҳукмлар жорий қилинди.\nАёлнинг нафақаси кимнинг зиммасида?\n“Нафақа” – қарамоғидаги кишини етарли таом, кийим, турар жой билан таъминлашдир. Аёл кишини мана шу нарсалар билан таъминлаш никоҳдан сўнг эрининг зиммасига вожиб бўлади. Турли сабаблар билан ўртага талоқ, ажрим тушганда ёки эр вафот этганда-чи?\nАфсус-ки, аксар ҳолларда эр талоғини бериб ёки бермасдан, аёлини кўч-кўрони билан ота уйига жўнатишига гувоҳ бўламиз. Аслида, талоқдан сўнг ҳам аёлнинг таъминоти бир муддат эрининг зиммасида бўлади. Бунинг учун аввал идда ва унга тегишли масалаларни тушуниб олиш муҳим.\nДинимизда аёл киши эрининг вафотидан кейин ёки эри билан ажрашгандан сўнг сақлаши лозим бўлган муддатга “идда” дейилади.\nТалоқ қилинган аёл иддаси. Аёл ҳайз кўрувчи аёллардан бўлса, унинг иддаси учта ҳайз кўриш билан тугайди. Агар ҳайзли ҳолатида талоқ тушган бўлса, у ҳайз ҳисобга ўтмай, балки, кейинги ҳайзидан бошлаб ҳисобланади. Агар аёл ҳайз кўрмайдиган аёллардан бўлса, унда талоқдан сўнг тўлиқ уч ой идда сақлайди.\nЭри ўлган аёл иддаси. Бундай аёллар тўрт ой-у, ўн кун идда сақлайдилар.\nҲомиладор аёлнинг иддаси. Агар талоқ қилинган, ёки эри ўлган аёл ҳомиладор бўлса, иддаси ҳомиласини туғиши билан тугайди.\nЮқорида санаб ўтилган талоқ иддаси давомида, у ҳоҳ ражъий, хоҳ боин талоқ бўлсин, аёлни озиқ-овқат, кийим, маскан билан таъминлаш эрнинг зиммасига вожиб бўлади. Аёл иддани эрининг уйида сақлайди. Идда ўтирган манзилидан ташқарига заруратсиз чиқиши мумкин эмас. Фақат аёлнинг ҳолати борасида фарқ бор.\nЯъни ражъий талоқ тушган аёл иддаси давомида, эрини олдида ўзига оро берган, ҳушбўйланган, ўзига жалб қилган ҳолатда юриши мустаҳаб бўлса, боин талоқ иддасида ўтирган аёл эри билан ўзи ўртасида парда тутиши, худди номаҳрамдан сақлангани каби авратларини яшириши лозим. Эри вафот этган аёл ҳам идда муддатини эрининг уйида ўтказади. Лекин у кундуз куни чиқиши мумкин, чунки унинг таъминоти ўзининг зиммасида бўлгани учун, тирикчилик қилишга эҳтиёж сезади. Аммо кечаси эрининг уйида тунайди.\nНега энди эр аёлини талоқ қилсаям, маълум вақтгача яна таъминлаб туриши керак? Келинг, масалага бошқачарооқ ёндошайлик!\nИслом ҳар доим насл поклигини биринчи ўринга қўяди. Шунинг учун ҳам зинонинг ҳар қандай кўринишини мутлақ таъқиқлайди. Битта аёлнинг кўп эркак билан никоҳда бўлишини ҳам рад этади. Чунки, бу иккита ҳолда ҳам насл бузилиши аниқ.\nҲатто бугунги ривожланган тиббиётдаги пробиркада уруғлантириш масалаларида ҳам ислом ўзининг аниқ ечимларини тақдим қилган ва бунда ҳам наслнинг поклигини юз фоиз сақлашни буюради.\nМасала шунда-ки, идда – аёлнинг ичида шу эрнинг фарзанди бор-йўқлигини аниқлаш учун жорий қилинган муддатдир. Яъни, насл кимга тегишлилигини аниқ билиб олиш жараёни. Демак, эр ўз наслини ҳимоя қилиш учун аёлни сақлашга, уни сақлаб туриш учун эса, таъминлашга мажбур!\n“Ақоид ва диний фанлар” кафедраси ўқитувчиси Зойирова Ҳафиза\n1169600cookie-checkИддали аёлнинг таъминотиno\nОлдингиҚОРИЛАР УСТОЗИ ШАЙХ ҲАЙСАМ МАНИНИЙ РОҲИМАҲУЛЛОҲКейингиПрезидент Шавкат Мирзиёев Олий Мажлисга навбатдаги Мурожаатномани тақдим этади


Фильм - Портретлар\nПросмотрено статей : 281126\n1-чи бет 3 тадан\nИнсонлар ҳаёти, характери, уларнинг тақдири ҳамма вақт киноҳужжатчиларнинг диққат марказида бўлган. Шу боис ҳам фильм-портретлар экран публицистикасининг энг оммабоп ва етакчи жанрларидан бири эканлиги ажабланарли ҳол эмас.\nЎзбек ҳужжатли киносининг ўн йилликлардаги тараққиёти давомида алоҳида шахсларга бағишланган кўплаб фильмлар яратилди. Бу ўринда Малик Қаюмовнинг «Тожихон билан учрашув», унинг шогирдлари суратга олган «Абдумуротовлар оиласи» (Н.Азимов), «Зулфия», «Беруний» (С.Давлетов), «Академик Ҳ. Абдуллаев» (И.Гибалевич), «Ўқитувчи» (Н.Атауллаева), «Юнус Ражабий» (А.Каримов), «Ҳамид Олимжон» (Ҳ.Жўраев) каби фильмларни эслаш ўринлидир.\nМустақиллик йилларида бу мавзу алоҳида аҳамият касб этди. Истиқлол туфайли биографик асарлар яратишга муносабат ўзгарди. Агар илгариги вақтларда кинопублистлар одатда расмий шахслар ҳақида фильмлар яратган бўлсалар, истиқлол йилларида кинематографчиларда танлаш ҳуқуки юзага келди. Энди муаллиф янги даврни, одамлар ҳаётидаги ўзгаришларни ўзида акс эттирган истеъдодли ва бетакрор шахсларни тадқиқ қилишга эҳтиёж сездилар. Шунинг учун бўлса керак, мустақиллик даврида ўзбек фильм-портретлари ўзининг иккинчи ҳаётини бошлади, бунинг самараси ўлароқ, студияда кўплаб қизиқарли картиналар суратга олинди.\nФильм портрет шунчаки бир одам, аниқ бир шахс ҳақидаги оддий киноасар бўлиб қолиши ҳам мумкин. Айни пайтда киноҳужжатчиларнинг ижодий ёндашуви туфайли объект қилиб олинган шахснинг ўзига хос тақдирини буткул бошқа йўналишда талқин қилиш, томошабинни фикрлашга мажбур қилиши мумкин. Кинопублицистиканинг энг муҳим жиҳатларидан бири ҳам айнан шудир.\nФикримизча, 90-йилларда киностудиянинг ўткир нигоҳли киноижодкорлари Б.Музаффаров, Ш.Маҳмудов, Д.Салимов ва бошқалар томонидан суратга олинган баъзи фильмлар айнан ҳудди шундай ҳусусиятлари билан ажралиб туради. Уларнинг фильмлари ўша йиллардаги одатий картиналардан фарқ қилади. Бу фарқланиш фильм портрет жанрига ёндашувда ҳам, драматургия ва мавзуни тасвирий талқин этишда, образли воситалар қўллашга бўлган муносабатда ҳам кўринади.\nБундай изланувчан муаллифлар орасида марҳум режиссёр Б.Музаффаров алоҳида ўрин тутади. Режиссёрнинг жидий мунозараларга сабаб бўлган дастлабки ишларидан бири бир қисмдан иборат ўн дақиқали “Киноконцерт зали” фильми бўлиб, фильм гўё инсон меҳнатига, унинг азму шижоатига яратилган симфониядек таассурот қолдиради.\nТаниқли ёзувчи Абдулла Қодирий ҳақидаги “Рух” ва оташқалб ўзбек шоираси Нодирабегим ҳақидаги «Нодира» фильмлари режиссёрнинг ўзига хос услубини яққол намоён этган картиналардир.\n* Боши < Олдинги 1 2 3 Кейинги > Охири *


Сурияда россиялик ҳарбий хизматчи ҳалок бўлди\n12:25 / 23.07.2016\nРоссиялик оддий аскар Никита Шевченко Суриянинг Ҳалаб провенциясида ҳалок бўлган. Бу ҳақда Россия мудофаа вазирлиги матбуот хизмати ва ахборот бошқармаси хабар бермоқда.\n"Сурия араб республикасининг Ҳалаб провинциясида колоннани кузатиб бориш жараёнида Россия қуролли кучлари таркибида шартнома асосида хизмат қилаётган Никита Шевченко ҳалок бўлди… ", — дейилади хабарда.\nҲарбий хизматчи маҳаллий аҳолига озиқ-овқат ва ичимлик суви олиб кетаётган колоннани ўз автомобилида кузатиб борган. Аҳоли пунктларидан бирида қўлбола тайёрланган портловчи модда ишга туширилган. Россиялик ҳарбий тиббиёт ходимлари оғир яраланган Шевченконинг ҳаётини сақлаб қолишга ҳаракат қилишган, аммо у жон таслим қилган.\nОддий аскар Шевченко давлат мукофотига тавсия қилинган.\nСурия Ҳалаб Никита Шевченко\n"Давр Банк" ХАТБ байрам табриги ва байрам туҳфаси!


Бош саҳифа>МАВЗУСИЗ>АИИ Ташқи ишлар вазири Амирхон Муттақийнинг Афғонистонга тинчлик ва гуманитар ёрдам бўйича Вашингтон конференсиясидаги нутқи:\nМАВЗУСИЗ УММАТ ХАБАРЛАРИ\n13/01/2022 13/01/2022 𝓐𝓫𝓾 𝓗𝓪𝓷𝓲𝓯21Мулоҳаза билдириш on АИИ Ташқи ишлар вазири Амирхон Муттақийнинг Афғонистонга тинчлик ва гуманитар ёрдам бўйича Вашингтон конференсиясидаги нутқи:\nو افعلوا الخیر لعلکم تفلحون. صدق الله العظیم\nБугунги учрашув ташкилотчилари, халқаро ташкилотлар вакиллари, ҳурматли академик ва сиёсий арбоблар, оммавий ахборот воситалари ходимлари!\nБарчангизга Ассалому алайкум вараҳматуллоҳи ва боракатуҳ!\nМен Америкада биринчи бор Афғонистон бўйича йиғилишда барчангизга мурожаат қилаётганимдан хурсандман. Афғонистонга қирқ йилдан сўнг биринчи марта тинчлик ва барқарорлик қайтиб келди ва бутун мамлакат унитар ҳукумат сояси остида яшаб келмоқда. 2020-йилнинг феврал ойида биз билан АҚШ ўртасида имзоланган тарихий келишув, барча хорижий кучларнинг Афғонистонни тарк этиб катта ижобий ўзгаришларга олиб келди. Ўтган хатоларни такрорламаслик ва Афғонистонга масъулиятли ҳукумат сифатида жаҳон барқарорлиги, иқтисодий ўсиш ва порлоқ келажаги йўлида ўз ўрнини топиш имкониятини бериш вақти келди.\nАфғонистон ўтган йилнинг август ойида муҳим ва тарихий босқични босиб ўтди. Бу ривожланиш, кўплаб таҳлил ва баҳолардан фарқли ўлароқ, ҳеч қандай қон тўкмасдан, талон-тарож ва вайронагарчиликларсиз жуда тинч тарзда кечди. Бунинг ўзи сўнгги воқеалар жамоатчилик томонидан қўллаб-қувватлангани ва қонунийликка эга эканлигини кўрсатади. АИИ миллий бирлик эълони билан Қобулга кирди ва ўзининг аввалги сиёсий ва ҳатто ҳарбий рақибларига тинчлик ва биродарлик қучоғини очди. Тарихда бундай маданиятли, инсонпарвар ва исломий хулқ-атворни учратиш камдан-кам топилади.\nБиз Қобул шаҳрига тинч мулоқот ва ўзаро тушуниш йўли билан киришга интилдик, бироқ аввалги маъмурият раҳбарлари ва хавфсизлик идоралари мамлакатдан қочишга қарор қилди. Натижада Қобулда ҳокимият бўшлиғи пайдо бўлди, шу сабабли, жамоат арбоблари ва Қобул аҳолиси бизнинг кучларимиздан шаҳарга кириб хавфсизликни ўрнатишни сўрашди.\nАИИ Қобулга кириши билан ҳеч кимни ўлдириш ёки ҳибисга олиш режаси йўқ эди ва бизга собиқ мухолиф бўлганлар ҳамон Иморат соясида муносиб ҳаёт кечирмоқда.\nДоҳа келишуви Афғонистон ва дунё, хусусан, Америка Қўшма Штатлари ўртасидаги муносабатлар учун яхши асосдир. Биз Доҳа келишувининг тўлиқ амалга оширилиши биз билан Америка Қўшма Штатлари ва унинг иттифоқчилари ўртасидаги муносабатлардаги мавжуд тўсиқларни бартараф этишига ишонамиз, шунинг учун барча томонлар Доҳа келишуви шартларига содиқ қолишлари зарур.\nАфғонистон 1978 йилдан бери хорижий интервенциялар, босқинлар, фуқаролар урушлари ва бошқа кўплаб фожиаларнинг қурбони бўлди. Биз ички бошқарув, минтақа ва дунё билан муносабатларнинг янги сиёсий саҳифасини очмоқчимиз. Янги ҳукуматнинг ташқи сиёсати ижобий, мувозанатли ва иқтисодий марказлаштирилган. Биз қўшниларимиз ва дунё билан ижобий ва конструктив муносабатларга интиламиз. Биз буюк давлатларнинг манфаатлари тўқнашуви қурбонига айланмаслик ва ҳеч қандай ҳарбий ҳаракатларга қўшилмаслик учун барча давлатлар билан ўзаро ҳурматга асосланган ижобий ҳамкорликни истаймиз. Биз алоқа ва транзит орқали мамлакатимиз, халқимиз, минтақамиз ва бутун дунё учун фаровонлик ва ҳамкорлик марказига айланишини, Осиёнинг чорраҳаси бўлишини хоҳлаймиз. Биз ҳеч кимга Афғонистон ҳудудини бошқаларга зарар етказиш учун фойдаланишга ва бошқаларнинг бизнинг ички ишларимизга аралашишига йўл қўймаймиз. Биз бошқа халқларнинг қонуний манфаатлари ва талабларини ҳурмат қиламиз ва бунинг эвазига бошқалардан ҳам худди шундай муносабатни кутамиз.\nЯнги ҳукумат ўз фуқароларини, хусусан, ўқимишли ва мутахассис кадрларини Европага кўчиб ўтиш учун тарғиб қилинишларини истамайди. Бу ҳеч кимнинг манфаатига тўғри келмайди ва биз Европага қочқинларимиз оғирлиги тушушини хоҳламаймиз. Афғонлар ўз ватанлари Афғонистонда яхши ҳаёт кечиришлари керак.\nБутун дунёдаги фикрлар, мафкура, этник ва тиллар ҳилма-ҳиллиги ҳақиқатдир ва бу ҳақиқатни тан олиш керак.\nАфғонистон давлат ва афғон миллат сифатида бошқа дунё халқлари билан фарқлари бор. Биз бошқаларнинг фарқларини тушунганимиздек, Афғонистондаги ўзига хослигини тушунилишини истаймиз. Афғонистонга ўзига хос ёт мафкура ва сиёсий моделларнинг татбиқ этилиши самара бермади. Афғонистонликлар айни дамда ўзининг диний ва миллий қадриятларига мос сиёсий тизим яратиш имконига эга бўлиб, мамлакат ичида масъулиятли ва халқаро мажбуриятларини муносиб тарзда бажаришга ҳаракат қилади.\nАфғонистоннинг янги ҳукумати мамлакатнинг турли минтақалари ва элатларига мансуб малакали шахслардан ташкил топган бўлса-да, бу жараён тўхтагани йўқ, аксинча, вазирлар маҳкамаси ва бошқа соҳаларда ислоҳотлар олиб борилмоқда, биз буларни гувоҳи бўлиб турибсиз.\nҚолаверса, ҳукуматимизда беш юз минг давлат хизматчиси ишламоқда, баъзилари аввалги маъмурият билан бирга ишлаган. Биз собиқ ишчиларни ишдан бўшатганимиз йўқ, аксинча, уларнинг маошларини тўлаб, имкониятларидан холисона фойдаланмоқдамиз. Барча афғонларга, айниқса ёшларга сиёсий таркибдаги ўринларни ва кўпроқ имкониятлар яратиб бердик.\nҲукуматдаги коррупция, ўзбошимчалик, миллий бойликлар шахсиятга фойдаланишга барҳам берилди.\nАфғонистоннинг барча ҳудудларида хавфсизлик таминланган. Масъулиятли ҳукуматни шакллантирган ва дунёнинг ҳеч бир давлатига хавф туғдирмайдиган бутун мамлакат устидан ҳокимиятни амалга оширувчи янги ҳукумат ҳукмрон тизим сифатида дунё билан ижобий муносабатда бўлиш ҳуқуқини ўзида сақлаб қолади. Афғонистоннинг сиёсий яккаланиши ҳеч кимнинг манфаатига хизмат қилмайди, буни ҳамма тушуниши керак. Шундай экан, барчамиз афғонларни оёққа туриб олишлари учун сиёсий ва иқтисодий ёрдам беришимиз керак.\nЗўравонлик билан Афғонистон банкига ва хусусий секторига қўйилган санкцияларни бекок қилишга чақирамиз.\nСўнгги сўзимда Афғонистон бўйича ушбу учрашувни ўтказганингиз учун сизга миннатдорчилик билдираман. Афғонистонга инсонпарварлик ёрдами эълон қилинса, биз унинг етказилиши ва шаффофлигини таъминлашга тайёрмиз. Ушбу учрашувда иштирок этиш ва нутқ сўзлаш имкониятини берганингиз учун яна бир бор миннатдорчилик билдираман.\nМенинг охирги илтимосим Афғонистондаги вазиятни ёвуз кўзлар назари билан қарамасликка, балки биринчи қўлдан маълумот олишларингизни сўрайман. Айни вақтдаги мамлакат бошқаруви, мухолифат ва баъзи оммавий ахборот воситалари таклиф қилмоқчи бўлган бошқарувдан яхшироқдир. Бизнинг содиқ ва адолатли афғонлар ҳамда бошқа ватандошларимдан умидим шуки, Афғонистонни дунёга тўғри тасвирини тақдим этишда ёрдам берадилар.\n2022 йил 10 январ


ҲУНАРМАНДЧИЛИКНИ ЯНАДА РИВОЖЛАНТИРИШНИНГ УСТУВОР ЙЎНАЛИШЛАРИ БЕЛГИЛАБ БЕРИЛДИ - Ўзбекистон овози газетаси\nМамлакатимизда ҳунармандлик азалдан яхши ривожланган. Болаликдан ҳунар ўрганиш, яратган маҳсулоти ва меҳнати билан одамларга наф келтириш халқимизнинг миллий қадриятига айланган. Ҳунар турлари асрлар давомида кенгайиб, янги йўналишлар ва мактаблар билан бойиб борган. Маълумотларга кўра, бугунги кунда юртимизда ҳунармандликнинг 34 тури мавжуд.\nМустақиллик йилларида миллий қадриятларимизни тиклаш ва ривожлантириш йўлида яратилган имкониятлар самарасида ҳунармандлик равнақига кенг йўл очилди. Республика «Ҳунарманд» уюшмаси, жойларда эса унинг бўлимлари ташкил этилди. Бир пайтлар уста ва ҳунармандлар ўзлари яратган буюмларни сотиш, намойиш этишда турли тўсиқларга учраган бўлса, бугун ҳар бир туман ва шаҳарда ҳунармандлар марказлари фаолият юритмоқда, бозорлар ва савдо мажмуаларида махсус савдо расталари ташкил этилган.\nҲунармандлик авлоддан-авлодга ўтиб келаётган сулолалар фаолияти қўллаб-қувватланмоқда. Улар «устоз-шогирд» анъанаси асосида ёш авлодга ўргатилмоқда.\nҲунармандлик харидоргир маҳсулотлар ишлаб чиқариш, халқимиз фаровонлигини ошириш, аҳоли, айниқса, ёшлар, хотин-қизлар ва кам таъминланган оилалар бандлигини таъминлашда муҳим аҳамият касб этади. Шу боис Президентимиз Шавкат Мирзиёев ҳунармандчиликни янада ривожлантириш, ҳунармандларни қўллаб-қувватлашга алоҳида эътибор қаратмоқда.\nЙиғилишда халқ ҳунармандлиги ва амалий санъатини ривожлантириш, улар томонидан маҳсулотлар ишлаб чиқаришни кенгайтириш, шу асосда янги иш ўринлари яратиш масалалари муҳокама қилинди.\nҲунармандларнинг истиқболли лойиҳаларини молиялаштириш, бунинг учун уларга имтиёзли кредитлар ажратиш, соҳага халқаро молия институтлари инвестицияларини жалб этиш зарурлиги таъкидланди. Ўзбекистон Савдо-саноат палатаси, «Ҳунарманд» уюшмаси, «Микрокредитбанк» раҳбарлари ва туман ҳокимларининг биринчи ўринбосарлари зиммасига ҳудудларнинг ўзига хос хусусият ва анъаналаридан келиб чиқиб, туманлар кесимида аниқ режа ишлаб чиқиш, ҳар бир ҳунармандга етиб бориш вазифаси қўйилди.\nҲунармандларни давлат рўйхатидан ўтказиш, уларга бўш турган биноларни имтиёзли равишда бериш, асбоб-ускуна ва хомашё материаллари билан таъминлаш масалаларига эътибор қаратилди.\nҲунармандлар марказлари фаолиятини кенгайтириш, улар ишлаб чиқарган маҳсулотларни харидорларга етказишни осонлаштириш бўйича кўрсатмалар берилди. Хусусан, қўли гул усталарнинг ўз маҳсулотларини бозор ва супермаркетларда сотиши учун кенг имконият яратиш зарурлиги, хоҳласа ўз хонадонида дўкон очиши мумкинлиги таъкидланди. Доимий савдо жойига эга бўлмаган, вақтинчалик жойларда савдо қилаётган ҳунармандларга савдо қилиш қоидалари асосида талаб этиладиган касса аппарати ва савдо терминалидан фойдаланиш ҳамда тижорат банкларига савдодан тушган нақд пулни инкассация қилиш талаблари ихтиёрий этиб белгиланади.\nЙиғилишда берилган топшириқларга мувофиқ, ҳар бир вилоятда махсус кўргазма ва ярмаркалар ташкил этилиб, уларда ҳунармандлар бепул иштирок этади. Шунингдек, уларнинг хорижий давлатларда ўтказиладиган кўргазма, фестиваль ва ярмаркаларда қатнашишига кўмаклашилади.\nҲунармандларнинг экспорт фаолияти ҳам рағбатлантирилади. Уларга ўз маҳсулотларини экспорт қилишдан тушган хорижий валютани эркин тасарруф этиш, жумладан, банк ҳисобрақамларидан хорижий валютани нақд ҳолда олиш ҳуқуқи берилади.\nҲунармандликни ривожлантириш учун «устоз-шогирд» анъанаси асосида бу жараёнга ёшларни жалб этиш, ҳунармандларни шогирд олиш ва ҳунарга ўргатишга рағбатлантириш, ёш ҳунармандларга фаолиятини бошлашда ҳар томонлама кўмаклашиш зарурлиги қайд этилди.\nБу борадаги ишлар кўламини янада кенгайтириш, ҳунармандликка кредитлар ажратишни кўпайтириш бўйича топшириқлар берилди.\nЙиғилишда соҳада хусусий тадбиркорликни ривожлантириш, ҳунармандларни молиявий-ташкилий қўллаб-қувватлаш, аҳоли бандлигини ошириш ва бошқа долзарб масалалар муҳокама қилинди.\nТегишли ташкилотлар мутасаддилари зиммасидаги вазифалар белгилаб берилди.


"Хорлар титраб турса борнинг сасидан, мен аёл эмасман, шоир ҳам эмас..." - BBC Uzbek - Multimedia\n"Хорлар титраб турса борнинг сасидан, мен аёл эмасман, шоир ҳам эмас..."\nСўнгги янгиланиш 8 март 2013 - 16:16 GMT\nАёл ижодкорларнинг ҳозирги ўзбек адабиётида ўрни қандай? Мамлакатдаги қатор ижтимоий муаммолар қалам аҳли ижодида бўй кўрсатмоқдами? Биз Ўзбекистон Халқ шоираси Ҳалима Худойбердиева ва таниқли ёзувчи Саломат Вафо билан суҳбат\nПрезидент Ислом Каримов аёлларни анъанавий байрамлари билан табриклаб, ўзбек аёлларининг меҳнатсеварлигини алоҳида таъкидлаган.\nЖаноб Каримов ижтимоий соҳада банд бўлган аҳолининг эллик фоизи аёллар эканини айтиб, уларга маиший техника сотиб олиш учун имтиёзли кредитлар ажратишга ваъда берган...\nБу иқтисоду ижтимоий соҳада, маърифат ва маънавият билан боғлиқ вазият қандай?\nМамлакатдаги қатор ижтимоий муаммолар қалам аҳли ижодида бўй кўрсатмоқдами? Аёл ижодкорларнинг ҳозирги ўзбек адабиётида қандай ўрни бор?\nБиз Ўзбекистон Халқ шоираси Ҳалима Худойбердиева ва таниқли ёзувчи Саломат Вафони суҳбатга таклиф қилдик ва аввало, ўзбек адабиётида Шўролар даври ва бугунги давр аёл адиблар ролини назарда тутсак, эркинроқ ва озодроқ адабиёт қайси даврда эди? деб сўрадик. Суҳбатни Ҳалима Худойбердиева бошлаб берган.\n'Токи одам боласи зомбига айланмас экан, бадииятга бўлган эҳтиёж уни умрбод тарк этмайди'\nТасаввуфшунос олим, профессор Нажмиддин Комилов вафот эди


Зеленский Кличко билан хайрлашяпти | Qalampir.uz\nЗеленский Кличко билан хайрлашяпти\nОлам\t05 Сентябрь 2019 12:06 3877\nУкраина пойтахти Киев мэри Виталий Кличко лавозимидан озод қилинди. Украина Ҳукумати Кличконинг Киев шаҳри давлат маъмурияти раҳбари лавозимидан бўшатилишига розилик берди.\nАввал Владимир Зеленскийга собиқ боксчини лавозимидан олиш учун Ҳукумат ҳалал бераётганди. Зеленский тарафдорларидан тузилган янги Ҳукумат Киев мэри масаласида Президентни қўллаб-қувватлади.\nҲукумат Зеленский офисига Кличконинг бўшатилиши юзасидан мурожаат қилган. Якуний қарорни Президент беради. Шу билан бирга, Кличко кейинги сайловгача Киев шаҳри раҳбари бўлиб қолади ва Киев кенгашини бошқаради. Владимир Зеленский Виталий Кличконинг Киев шаҳри давлат маъмурият раҳбари лавозимидан олинишига эришди.\nМаълумот учун, Виталий Кличко 2014 йил 25 июндан бери Киев мэри лавозимида фаолият юртиб келади.\n19 Февраль 16:15 31287\n18 Февраль 19:37 17989\n19 Февраль 21:15 17850\n19 Февраль 20:19 15782\n18 Февраль 16:29 14567


Июн қирғини менинг тақдиримда - Иккинчи ҳикоя\n26 октябр 2021, Тошкент вақти: 03:24\nҲикоямиз қаҳрамони ҳам июн қирғини кунлари Ўзбекистон чегараси яқинида жон сақлаганлардан бири.\n11-14 июн кунлари Ўш ва Жалолободни ўз домига тортган қирғин юз минглаб одам тақдирини кутилмаган изга солиб юборди. Миллий асосдаги зўравонлик оқибатида ўн минглаган ўзбек ëмон туш ëхуд қўрқинчли кинолардангина билгани даҳшатни бошдан кечирди.\nБугунги ҳикоямиз қаҳрамони ўшлик 44 ёшли Муҳаррамхон Зулимова. Қирғин бошлангунга қадар¸ бу аëл колхозда ишлаб келган.\n- Кечаси 12 да бошланди. Уйим Жийдалик деган ерда. Менинг ўғлим фирмада ишлайди-да. Ўғлим кечки соат 10 ларда ишдан келди. Унга овқат бериб ётгунимча, ўн ярим-ўн бир бўлди. Энди уйқуга кетган эканмиз, эшигимизни кимдир тақиллатди. Қўшнимизнинг ўғли экан. Дадаси ишдан келаётса, шу иш бўлган экан. “Олой” меҳмонхонасини олдида отишма, уруш бўлаяпти экан. Кейин ўғлим: “туринглар” деди, шу билан ҳамма уйғониб кетди. Ҳар ердан ўқ овозлар эшитилди. Уйимнинг этагида янги чеклар. Одамларнинг ҳаммаси келиб, менинг уйимда болалари билан ўтиришди. Тонг отган эдики, кейин Текстил деган жойимизга роса “қирғизлар келишибди” дейишди. Эркаклар чиқиб келишди, хотинлар кўрмадик, дейди Муҳаррамхон опа.\nКейин Муҳаррамхон опа ҳам минглаб ўшлик ўзбеклар қатори қирғиз-ўзбек чегараси томон йўл олган.\n- Одамлар у ёққа ўтаяпти, бу ёққа ўтаяпти, йиғи-сиғи, касаллар. У ер жуда даҳшат экан. Қариндошимиз бор эди ВЛКСМда (қирғиз-ўзбек чегарасига яқин жойлардан бири - таҳр.). Шуларникида икки кун туриб, учинчи куни келиб олдим уйимга. Куёвим эплаб, йўллар билан олиб келди, дейди суҳбатдошимиз.\nБугун Муҳаррамхон опа Ўшда, ўз уйида яшамоқда.\n- Энди ҳаётимиз ўрта, жуда яхши эмас. Қийинчилик бўлди, чет давлатлар ёрдам бериб, уч-тўрт марта ёрдам олдик. Менинг ҳаётим ўртача кетаяпти. Ўғлим ишлаяпти. Қизим бор эди, бўйи етган. Қизимни урушларда боқиш қийин экан. Роса қийналдим у ёққа судраб, бу ёққа судраб. Ўзим уйда ўтирсам ҳам, ҳар томонга қочираман. Тақдири келиб қолиб, ўтган жума тўй қилдим, эртага бир ҳафта бўлиб қолади - шаҳарга бердим. Олдин жуда дабдаба бўлиб кетган эдик, ҳозир ундай эмас. Қудалар билан гаплашиб олиб, ихчамгина, ортиқча чиқимсиз, шароитга қараб қилдик, дейди суҳбатдошимиз Муҳаррамхон опа Зулимова.\nОпа июн қирғини кунлари ҳам, хозир ҳам Ўшдан кетиш нияти йўқлигини айтади. Ўшлик аёл “Яратганнинг ўзи асраса бўлди”, дея суҳбатимизга якун ясади.


ШЕКИНИНГ ТАРИХИЙ ЁДГОРЛИКЛАРИ — Nargis.uz\nШЕКИНИНГ ТАРИХИЙ ЁДГОРЛИКЛАРИ\nОзарбайжон деганда ҳар бир инсон балиқнинг қора увилдириғи, турли усулда тайёралнган балиқлар, лула кабоб ва албатта Шеки вилоятининг бетакрор ширинликлари- турли хил холвалар ва пахлани кўз олдига келтиради. Аллоҳим ушбу мамлакатдан ўз эътиборини аямаганлигини яна бир бор Шеки вилоятига қилган сайёҳатимиз жараёнида амин бўлдик. Мамлакатда инсон орзу қилган табиатнинг барча кўринишлари мавжуд: денгиз, тоғлар, ўрмонлар, ям-яшил адирликлар, нефть, газ ва олтин. Бугунги кунда айнан нефть қазиб олина бошлаши билан республиканинг иқтисоди тез суръатларда ривожлангани ҳеч кимга сир эмас. Кундан кунга ўзгараётган ва чирой очаётган шаҳарлар ичида Шеки вилояти алоҳида аҳамият касб\nэтади. Чунки бу ерда тарих ва бугун уйғун ҳолда кун кечирмоқда. Бизнинг мазкур вилоятга саёҳатимиз мамлакатнинг гўзал табиатини томоша қилиш орқали кечиб, вилоят марказига келиб, айни пайти меҳмонхонга айлантирилган қадимги карвонсаройда қўним топдик. Шеки вилояти Маданият бошқармаси ходими Шура Рамазанованинг айтишича, карвонсарой 6000 м2 га эга икки қаватли тўртбурчак шаклдаги бино бўлиб, кичик ҳужраларга бўлинган. Шекида иккита карвонарой бўлиб, биз тўхтаганнинг номи “Юқори карвонсарой” (озарб. Yuxarı karvansaray) дейи\nлар экан. Бино деворларининг баландлиги кўча томонидан 14 метр, ичкари ҳовлида\nгилар эса 8 метрдан иборат. Тарихий ёдгорлик XVII асрда қурилган бўлиб, қалъага ўхшаб кетади. Шеки Буюк Ипак йўлида жойлашган. Ўрта асрларда савдо-сотиқнинг ривожи шаҳарчанинг кенгайишига туртки бўлди. Шекида карвон-саройлар қурила бошланди. Аммо қароқчилар, ташқ\nи душманлардан ҳимояланиш мақсадида карвон-саройлар қалъа шаклида, биттагина дарвозаси билан қуришар ва хавф тўғилганда у ишғол қилиб бў\nлмас истеҳкомга айланарди. Шекидаги мавжуд карвон-саройлардан бизгача иккитаси етиб келган, холос. Бири Шекининг тепа қисмида жойлашгани учун “Юхари”, иккинчиси паски қисмида жойлашгани учун “Ашаги” деб аталади. Улар XVII асрда қурил\nган бўлиб, Кавказортидаги карвон-саройлар ичида энг йириклари\nди. “Юқори” карвон-сарой 1988 йилдан буён сайёҳлар учун 300 та ётоқхонага эга бўлган меҳмонхона вазифасини ўтаб келмоқда. Бинонинг олд қисми Гурджаначой дарёчасига қараган. Дарвозаси эса нақшлар билан безатилган. Ҳовлидаги кичик ховуз, кўкаламзорлаштирилган ҳудуд ёзнинг иссиқ кунида ва кечқурунлари дам олиш имконини беради. Хоналарнинг ички қисмида ҳам куҳна девор ўз ҳолича сақлаб қолинган. Бу ерда бир кеча тунаган киши, беихтиёр сарбонларнинг овозини, олис йўлдан чарчаб келган туяларнинг қўнғироқларини эшитгандай бўлади. Агарда мамлакатда 6000 дан ортиқ тарихий ёдгорликлар мавжуд бўлса, уларнинг энг ёрқинларини айнан Шекида томоша қилишингиз мумкин.\nЭрамиздан аввалги давр акси\nШекига эрамиздан аввал VIII асрда асос солинган. Авваллари у Саксена ёки Саке деб аталиб, мазкур номнинг келиб чиқиши эронларнинг сак қабилалари билан боғлиқ. Вақт ўтган сари ном аввал Шакашен, Шака, Шакки (арман тилидан Шаке), кейин Шекига айланган. Эрамиздан аввал III—V асрларда Шаке Кавказ Албаниясининг кўзга кўринган шаҳарларидан бири бўлган. IV асрда албанлар арманлардан насронийлик динини қабул қилишади. Британиялик тарихчи К. Э. Босуортнинг фикрича, шундан сўнг арманларнинг Шеки аҳолисига диний ва маданий таъсири кучли бўлган. Шаҳарни асосан арманлар бошқариб, бу ерда ипак ишлаб чиқарилган. 654 йили Шеки араблар томонидан босиб олиниб, яксон қилинади. IX асрнинг бошлрида Шеки арманларнинг Смбатян князлиги таркибига киради. Шекининг биринчи арман князи Сахл Смбатян уни кенгайтириб, янги бинолар қуриишига ҳисса қўшади. 950 йилдан 1050 йилларгача Шекида Кахнтиялар сулоласи хукмронлик қилган бўлса, 1038 йилдан 1105 йилгача арманларнинг Кюрикид сулоласи бошқаради. 1117 йили шаҳарни грузин подшоси Давид IV Қурувчи босиб олади. Аввал грузин қўшинлари Ширванни ишғол қилгач, шу пайтгача ҳудудни бошқариб келган салжуқи туркларни ёмон кўрган маҳаллий аҳоли грузинларни шодиёна кутиб олишади ва Кабала шаҳрини ҳам грузинлар томонидан босиб олинишига ёрдам беришади. Грузинлар ҳудудда XII—XIII асрларда ҳукмронлик қилганлар. Шеки кичик давлат сифатида XIV асрнинг охирларида ташкил топган. Уни орлатлар қабиласининг намоёндаси Сиди Ахмед Орлат бошқарган. 1402 йили Шеки қўшинлари Амир Темур қўшинлари билан бирлашган ҳолда Туркиянинг қудратли подшоси Султон Боязидга қарши жанг қилишган. Шекида ҳамон Соҳибқирон номини ҳурмат ва эҳтиром билан тилга оладилар. Айтишларича, Амир Темур ўз юришларидан чарчаган пайтда ўз қўшини билан айнан Шекида дам олган. Қора-Кешиш-ўғли сулоласининг ҳукмронлиги даврида (1444—1551) Шеки давлатида қишлоқ хўжалиги ривожланиб, ипак ишлаб чиқаринг кенг йўлга қўйилади. Аммо 1551 йили Шеки қўшинлари Эрон шохи Тохмасп томонидан тор-мор қилингач, давлат инқирозга юз тутади ва ўз мустақиллигини йўқотади. 1743—1819 йилларда Шеки яна хонлик мақомига эга бўлади. 1743 йили Гаджи Челеби ўз мулозимлари ёрдамида ўша пайтдаги Шеки хони Эрон хони бўлмиш Нодиршохнинг вассали Мелик Наджафни ўлдириб, ўзини хон деб эълон қилади. Бундан хабар топган Нодиршох 1744 йили катта қўшин билан Шекига юриш қилиб, Гелярсан-Гёрарсан қалъасини 4 ой давомида қамалда ушлаб туради. Шеки Нодиршохнинг буйруғига биноан вайрон қилинган бўлсада, қалъанинг ўзини ишғол қилиш имкони бўлмайди. Чарчаган қўшинининг талаби билан нодиршох ортга қайтади. Гаджи Челебининг вафотидан сўнг Шекини унинг ўғли Агакиши-бек (1755 −1760), сўнг невараси Гусейн-хан (1760—1779) бошқариб, XIХ асрда Чор Россиясига қўшиб олинади. Шеки Лев толстой Александр Дюма, генерал Николай Раевскийларнинг севимли шаҳри бўлиб, улар дам олиш учун бу ерга тез-тез келиб туришган. Шекида бугунги кунга қаадар кўплаб тарихий ёдгорликлар сақланиб қолган. Шулардан бири хон саройидир.\nОзарбайжон сафари таассуротларидан\nАввалгиси: БИТТА НОННИНГ ТАННАРХИ 30 МИНГ СЎММИ ЁКИ ВИРТУАЛ СУВНИ ЕГАНМИСИЗ?\nНавбатдаги:АЁЛ ЭРКАК ҲАЁТИНИ БАРБОД ЭТАДИ ЁКИ ЮКСАЛТИРАДИ ЁХУД ШЕКИ ХОНЛАРИНИНГ САРОЙИ


Буюк Британияда мусулмон аёлни ҳақорат қилган шахс судга тортилди\n10:59 / 11.12.2015\nБританиялик полиция ходимлари метрода муслима аёлга хужум қилган ҳуқуқбузарни қўлга олди.\n26 ёшли Эндрю Томпсон (Andrew Thompson) 21 ноябрь куни Ньюкасл шаҳри метросида ҳижобли мусулмон аёлни ҳақорат қилади. У 23 ёшли Руҳи Раҳмон (Ruhi Rehman)ни террорист деб ҳақоратлайди ва бомба беркитиб олганини айтиб, бақиради. Бироқ вагондаги йўловчилар қонунбузарнинг сўзларига эътибор бермай, унинг ўзини вагонда чиқариб юборди.\nЭндрю Томпсон аёлга жисмоний тазйиқ ўтказмаган бўлса-да, воқеа гувоҳлари полицияга хабар беришди. Мусулмон аёлга қилган ҳурматсизлиги, диний ва миллий камситиш жиноятини содир этгани учун суд унга айблов эълон қилди, деб ёзади Muxlis.uz сайти.


Андижон вилоятининг 2021 йилги макроиқтисодий кўрсаткичлари — Review.uz\nИқтисодий тадқиқотлар ва ислоҳотлар маркази эксперти томонидан Андижон вилоятининг 2021 йилги макроиқтисодий кўрсаткичлари таҳлил қилинди.\nЙил якунига кўра, Андижон вилояти бўйича ялпи ҳудудий маҳсулот (ЯҲМ) ҳажми жорий нархларда 43 790,8 млрд.сўмни ташкил этди ва 2020 йилга нисбатан 4,7%га ўсиш қайд этилди.\nЎзбекистон Республикаси бўйича ЯИМни шакллантиришда Андижон вилоятининг қўшган ҳиссаси 6,0 % ни ташкил этди.\nЎтган йилда янги ташкил этилган кичик тадбиркорлик субъектлари сони 2020 йилга нисбатан 7,5% пасайиб, 7 111 тани ташкил этди. ЯҲМда кичик бизнес ва хусусий тадбиркорликнинг улуши 71,8% (2020 йилда 69,9%)ни ташкил қилган.\nЖон бошига тўғри келадиган ЯҲМ ҳажми 13 596,2 минг сўмни ташкил қилган ҳолда, 2020 йилга нисбатан 2,7%га ошган.\nАсосий капиталга инвестициялар ҳажми 12143,7 млрд.сўмни ташкил этиб, 2020 йилга нисбатан 15,3%га ўсиш қайд этилди.\nЯҲМ таркибида саноат улуши қурилишни қўшган ҳолда 26,5% (2020 йилда 28,7), қишлоқ хўжалиги улуши 43,3% (2020 йилда 42,6%) ва хизмат кўрсатиш улуши 30,2% (2020 йилда 28,7%) ни ташкил қилган.\nВилоятда ўтган йили ишлаб чиқарилган саноат маҳсулотлари 35 916,2 млрд.сўмни ташкил этиб, 2020 йилга нисбатан 1,4%га пасайиш кузатилган. Вилоятда ишлаб чиқарилган саноат маҳсулотларининг республика саноатидаги улуши 8%ни ташкил қилган. Жон бошига тўғри келадиган саноат маҳсулотлари ҳажми 11 151,3 минг сўмни ташкил этиб, 2020 йилга нисбатан пасайиш кузатилган.\nВилоятда 25 311,1 млрд.сўмлик истеъмол товарлари ишлаб чиқарилган бўлиб, 2020 йилга нисбатан 7,5%га пасайган. Республика истеъмол товарларида вилоятнинг улуши сезиларли даражада юқори бўлиб, 16,6%ни ташкил қилган.\nАндижон вилояти 2021 йилда Республика қишлоқ хўжалик маҳсулотларининг 10,1%ини етиштирган бўлиб, қишлоқ хўжалиги маҳсулотлари ҳажми 32 030,4 млрд.сўмни ташкил этган. Бу кўрсаткич 2020 йилга нисбатан 4,5%га ошган. Жон бошига тўғри келадиган қишлоқ хўжалиги маҳсулотлари ҳажми 9 944,9 минг сўмни ташкил этиб, 2020 йилга нисбатан 2,5%га ўсиш кузатилган.\nВилоятда ташкил этилган қурилиш ишлари ҳажми 5619,1 млрд.сўмга етиб, 2020 йилга нисбатан 7,9%га ошган. Вилоятда қурилиш ишлари ҳажмининг республика кўрсаткичидаги улуши 5,2%ни ташкил қилган.\nВилоятда ўтган йилда чакана савдо ҳажми 17 715,9 млрд.сўмни ташкил этиб, 2020 йилга нисбатан 7,9%га ошган. Чакана савдо товар айланмасининг 90,3%и кичик бизнес ва хусусий тадбиркорлик субъектлари томонидан амалга оширилган.\nАндижон вилоятида кўрсатилган бозор хизматлари ҳажми 14 970,5 млрд.сўмни ташкил этиб, 2020 йилга нисбатан 21,3%га ошган. Жон бошига тўғри келадиган кўрсатилган бозор хизматлари ҳажми 4 648,1 минг сўмни ташкил қилган ҳолда, 2020 йилга нисбатан 18,9%га ошган.\nТашқи савдо айланмаси ҳажми 3 166,1 млн.долларни ташкил қилган ҳолда, 2020 йилга нисбатан 13,3%га ошган. Вилоят ташқи савдо айланмасининг республика жами ташқи савдо айланмасидаги улуши 7,5%ни ташкил қилган.\n2021 йилда жами амалга оширилган экспорт ҳажми - 979,5 млн.долларни ташкил қилиб, 2020 йилга нисбатан 67,7%га ортгани кузатилган. Импорт ҳажмида эса 2020 йилга нисбатан 1,1%га пасайиш кузатилиб, 2 186,7 млн.долларни ташкил этган


News FeedTopics 51 445Photos 52 362Videos 4 177Participants 156 794\nadded April 18 at 02:32\nАССАЛОМУ АЛАЙКУМ ва Роҳматуллоҳu ва Барокатуҳ ..Хайрли тонг АЗИЗЛАР.. Рўза тутаман деб уйғонган азиз инсоним. Қилаётган ибодатларимизни Аллоҳим ўз даргоҳида қабул қилсин. Агар ҳузурингизга рамазон ташриф буюрса… Уни гуноҳлар билан ранжитманг! Чунки у ҳеч қачон қайтиб келмас Меҳмондир… Ғанимат Меҳмонга "Хуш келдинг" деб айтинг… Сўнг фарзларни гўзал бажаришлик, суннатларни чиройли адо қилишл\nХайрли тун яхшилар!!!🥰\nБолалардаги 5 хислат катталарда ҳам бўлса, авлиё бўлардилар: 1-Ризқ учун ғам қилмайдилар; 2-Касал бўлганларида Роббиларини ҳеч кимга шикоят қилмайдилар; 3-Ўзлари якка ҳолда овқатланмайдилар; 4-Хато қилсалар, қўрқиб кўз ёши тўкадилар; 5-Урушиб қолишса, гина-адоват сақламай, дарров ярашиб кетадилар. Имом Суютий\n13 288 views\nAll 51 445\n— Руслан 52\n156 794 participants in the group\nОллохдан бахтимни сурайман\nШеърга гап молчит


“Бухоро пахта тозалаш” акциядорлик жамияти акциядорларнинг 2017 йиллик умумий йиғилиши 2018 йил 29 июн куни ўтказилади. Умумий йиғилиш соат 17:00 да Бухоро туманиТошмачит қишлоғи жойлашган “Бухоро пахта тозалаш”акциядорлик жамияти маъмурий биносининг мажлислар залида ўтказилади. Йиғилиш қатнашчилари соат 16:00 рўйхатга олиш бошланади.\n3. Жамият ижроия органи раҳбарининг 2016-2017 йилдаги фаолияти бўйича ҳисоботини эшитиш.\nЖамиятнинг 2016-2017 йиллар якуни бўйича аудиторлик ташкилотининг хулосасини тасдиқлаш.\n9. Жамиятнинг 2015, 2016ва 2017 йиллар якуни бўйича олинган соф фойдасини тақсимлаш.\n16. Қонунчиликда белгиланган даъво муддати ўтган жамиятнинг дебиторлик ва кредиторлик (шу жумладан дивидендлардан) қарздорликларини ҳисобдан чиқаришни кўриб чиқиш ҳамда бухгалтерия ҳужжатларда тегишли ёзувларни киритиш.\nЖамият акциядорларининг реестри шакллантириладиган сана – умумий йиғилишни ўтказиш тўғрисида хабардор қилиш учун акциядорлар реестри 16июнь 2018 йил ҳолатига ва акциядорлар умумий йиғилишида қатнашиш ҳуқуқига эга жамият акциядорларининг реестри (3 иш куни олдин) 25июнь 2018 йил ҳолатига шакллантирилади.\nАкциядорлар қўшимча маълумот олиш учун қуйидаги манзилга мурожаат қилишлари мумкин: Бухоро тумани, Тошмачит қишлоғи, электрон почта:info@buxoropaxta.uz, тел.: 0-365-54-24-906.


"Бу ажиб дунё" китоби, Наим Каримов\nБу ажиб дунё\nАтоқли шоир, ёзувчилар ҳаёти ҳам ажойиб воқеалар, унутилмас учрашувларга бой бўлиб, улар ҳақида эсланганда ёки хотиралар битилганда гўзал бир асардек севиб ўқилади.\nУшбу китобдан ўрин олган Фитрат, Чўлпон, Ойбек, Ғафур Ғулом каби ҳассос адиблар ҳаёти билан боғлиқ ажабтовур ҳикоя, киносценарий ва пьесалар ўқувчини бефарқ қолдирмайди. Шунингдек, собиқ шўро даврида қатағонга учраган ўзбек зиёлиларининг оғир тақдирларидан ҳикоя қилинади.\nМуаллиф «Гули ва Навоий» драмасини ёзишда асрдан-асрга, наслдан-наслга ўтиб келаётган барча турк халқларидаги эртак мотивларидан фойдаланган.\nБир неча маърифий-биографик романлари орқали танилган адабиётшунос олим Наим Каримовнинг бу янги асари ҳам китобхон томонидан катта қизиқиш билан кутиб олинади, деган умиддамиз.\nАмин ва Амина....................................................8\nДостонга арзийдиган қўшиқ................................27\nШам ва чақмоқ..................................................49\nОйзар (киноқисса) ............................................95\nГули ва Навоий (мусиқий драма).....................167\nДўрмон ҳангомалари (комедия).........................217\nШайтанат. Оққуш қўшиғи, тўртинчи китоб\nМоя любовь когда нибудь очнётся\nБиология ва уни ўқитиш методикаси фанидан лаборатория машғулотлари


"Толибон" Аҳмад Шох Масъуд уйини эгаллаб олди - 01.07.2021, Sputnik Ўзбекистон\nГарчи ушбу ғалаба - ҳарбий жиҳатдан унчалик салмоқли бўлмасада, аммо имидж жиҳатдан ўта улкандир, деб ёзади нашр. 01.07.2021, Sputnik Ўзбекистон\nТОШКЕНТ, 1 июл — Sputnik. Толиблар отряди шимолий Тоҳар провинциясида Фарҳор туманида Аҳмад Шоҳ Масъудга тегишли "Чамани Хустдех" тарихий қароргоҳини эгаллаб олди.Тарихий бинони эгаллаб олгач, толиблар намойишкорона унда мажлис ўтказдилар, деб хабар қилмоқда Sputnik Ближнее зарубежье.Гарчи ушбу ғалаба - ҳарбий жиҳатдан унчалик салмоқли бўлмасада, аммо имидж жиҳатдан ўта улкандир, деб ёзади нашр.Афғонистоннинг миллий қаҳрамони Аҳмад Шоҳ Масъуд келиб чиқиши тожик бўлган ва умрининг сўнгги йилларида толибларга, "Ал-Қоида" эмиссарларига ва бошқа террористик уюшмаларга қаршилик кўрсатиш етакчиси бўлган ва айнан улар қўлида вафот этган."Чамани Хустдех" қароргоҳи Аҳмад Шоҳ Масъуд ўз штаб-квартираси сифатида фойдаланган таянч нуқталаридан бири бўлган.Қароргоҳдан айни вақтда музей сифатида фойдаланиб келинган: унда кўплаб артефактлар ва эсдалик нарсалар сақланган. Агар толиблар бинони талон-тарож қилиш ёки йўқ қилиш қарорини қабул қилса, Афғонистон нафақат обрў жиҳатдан, балки маданий жиҳатдан катта йўқотишга юз тутади.\n16:55 01.07.2021 (янгиланди: 12:37 06.07.2021)\nГарчи ушбу ғалаба - ҳарбий жиҳатдан унчалик салмоқли бўлмасада, аммо имидж жиҳатдан ўта улкандир, деб ёзади нашр.\nТОШКЕНТ, 1 июл — Sputnik. Толиблар отряди шимолий Тоҳар провинциясида Фарҳор туманида Аҳмад Шоҳ Масъудга тегишли "Чамани Хустдех" тарихий қароргоҳини эгаллаб олди.\nТарихий бинони эгаллаб олгач, толиблар намойишкорона унда мажлис ўтказдилар, деб хабар қилмоқда Sputnik Ближнее зарубежье.\nАфғонистоннинг миллий қаҳрамони Аҳмад Шоҳ Масъуд келиб чиқиши тожик бўлган ва умрининг сўнгги йилларида толибларга, "Ал-Қоида" эмиссарларига ва бошқа террористик уюшмаларга қаршилик кўрсатиш етакчиси бўлган ва айнан улар қўлида вафот этган.\n"Чамани Хустдех" қароргоҳи Аҳмад Шоҳ Масъуд ўз штаб-квартираси сифатида фойдаланган таянч нуқталаридан бири бўлган.\nҚароргоҳдан айни вақтда музей сифатида фойдаланиб келинган: унда кўплаб артефактлар ва эсдалик нарсалар сақланган. Агар толиблар бинони талон-тарож қилиш ёки йўқ қилиш қарорини қабул қилса, Афғонистон нафақат обрў жиҳатдан, балки маданий жиҳатдан катта йўқотишга юз тутади.


Saturday, 01 July 2017 18:36\nКентербери архиепископи Жастин Велби: “Дин олимлари дин номидан ўз шафқатсизликларига “йўл топмоқчи” бўлганларга қарши курашда масъулиятни ўз зиммаларига олмоқликлари керак. Агар бирор кўнгилсиз воқеа динимиз доирасида содир бўладиган бўлса, унга қарши биринчи бўлиб курашадиганлар бизлар бўлишимиз керак. Сиёсатчилар: “Бу воқеалар Ислом дини билан боғлиқ эмас”, деб воқеъликнинг сиёсий хавфсизлиги нуқтаи назаридангина иш тутмасликлари керак. Муаммонинг эътиқод ва мафкуравий жиҳатларига ҳам эътибор қаратмасак бўлмайди. Бу худдики Сребринницадаги қирғиннинг христиан дини билан ҳеч қандай боғликлик жиҳати йўқ дейиш билан баробардир…”дейди.\n1995 йилнинг июл ойида Босния ва Герцеговинада жойлашган Сребреница шаҳрида Босния фуқаролик уруши бўлиб ўтган. Бу урушда Босния-Серб армияси 8000 дан ортиқ мусулмон эркак ва ўғил болаларни қирғин қилган.\nВелби Би-Би-Сига берган радио суҳбатларидан бирида: “Ташқи тарафдан қараганда, Ислом дини билан боғлиқ муаммолардан бири унинг тузилишидадир. Исломда мусулмонларнинг умумий етакчиси деб кўрсатиш мумкин бўлган папа ёки епископлар йўқ. Афсуски, доимо тўғри йўлдан озувчи ва нотўғри қарашларга тарафдорлик қилувчи гуруҳларнинг топилиши ачинарли ҳолдир”, деб таъкидлайди.\nУч нафар террорчи бўлган фургон Лондон кўпригидаги пиёдалар йўлакчасида уч кишининг ҳаётига зомин бўлди, эллик нафар инсонни жароҳатланди.\nЖастин Велби бундай ҳодисаларга изоҳ бериб: «Ҳужумларнинг ортида қандайдир “дин омили” туради, биз бунга ўз урф-одатларимиз ва эътиқодларимиз доирасида қарши курашмоғимиз , инсонларга нега бундай қарашлар нотўғри эканини тушунтирмоғимиз керак. Секуляр ҳукуматларнинг бу борада қилаётган энг катта хатоларидан бири, уларнинг эътиқодларини тўла тушуна олмасликларидадир. Улар одатда ўзларини кучли эътиқод қилувчилар ўрнига қўйиб тасаввур қилиб кўрмайдилар. Мана шу сенинг ҳаётинг мазмунини, кимлигинг ва қандайлигингни белгилаб берувчи эътиқоддир деб ишонтирувчи оламни кўра олмайдилар…» деди. Шунингдек, у христианликнинг ҳам тан олиш керак бўлган “зулматга тўла тарафи” борлигини яшириб ўтирмади. Бу унинг ўтган йили докторлик унвонини олиш пайтида Париж католик черковида сўзлаган маърузасидаги фикрлари тасдиқлайди.\nУ Европани маданиятларининг “Яҳудий-Христиан илдизлари”ни қайта кўриб чиқишга ва экстремизм ҳамда “нафрат гуруҳлари” пайдо бўлишига сабаб бўлган оммавий диндан совуш муаммосига ечим топишга чақирди. Велби: “Муаммонинг асл моҳиятини тушунишлик учун биз динимизни мукаммал ўрганиб, Европанинг барча нуқталари билан баҳам кўришимиз керак. Агар диний омил сабаб бўлган ваҳшийликларни хавфсизлик ёки сиёсатга оид муаммо сифатида ўргансак, унда бу каби муаммоларга ҳеч қачон ечим топиб бўлмайди деб қўрқаман”, дея таъкидлади ўз нутқида.\nАбулатиф Иргашев таржимаси


08:01 22 Феврал 2018\n16:01 12.04.2017 (Янгиланган 16:56 12.04.2017) Ҳавола олиш\n© Sputnik/ Марина Лысцева ТАСС/POOL\n© Foto: Роскосмос/Сергей Волков\n"Восточный" космодромида "Союз-2.1а" ракетаси учишга тайёрланмоқда.\nҲар қандай космик парвоз бир неча йиллар давомида кўп босқичли тайёргарликдан бошланади. Космонавтлар турли жисмоний тайёргарликдан ўтишади. Одатда, улар бир неча мутахассисликларни эгаллаб олиши керак бўлади. Ракета, қайтиб ерга тушувчи модул ва космик кеманинг барча тизимлар кўп босқичли синовлардан ўтказилади.\nБир неча марта ХКСда бўлган, икки маротаба очиқ коинотга чиққан Россия қаҳрамони, космонавт Салижон Шарипов коинот ҳақида ўз таасуротларини айтиб берар экан қуйидаги таъсирли сўзларни айтган эди:\n“Бизнинг сайёрамиз жуда гўзал. Агар одамлар сайёрамизни коинотдан кўрганида эди, бизда ҳеч қачон уруш бўлмасди. У ердан чегаралар кўринмайди, лекин ердаги ҳаётни ҳимоя қилиб турган атмосферанинг жуда юпқа қатлами яққол кўриниб туради. Одамлар табиатга нақадар ёмон муносабатда бўлаётгани ҳам жуда яхши кўриниб туради. Ҳатто нефт доғларини ҳам кўриш мумкин. Ер шари шунақа кичкина, чиройли ва нозикки, биз уни ҳимоя қилишимиз ва аввайлаб асрашимиз керак”.


“Ёзёвон-Лочинлари” клуби Про-лига билан хайрлашиши мумкин\n7 июнь, 2018, 18:11\nПро-Лига 13-туридан жой олган “Ёзёвон-Лочинлари” — “Нурафшон” ўйини белгиланган вақтдан кечиктирилиши мумкинлиги ҳақида хабар берган эдик.\nЗеро, ПФЛ комиссарининг билдиргисига кўра, стадионнинг айни вақтдаги ҳолати талаб даражасида эмасди. Футболчилар тўп сурадиган жойларда ёриқлар пайдо бўлган, майдон майсаси ўсиб кетган ва етарли даражада калталанмаган.\nМазкур ҳолат юзасидан “Ёзёвон-Лочинлари” футбол клуби фаолиятига масъул бўлган Дилмурод Эргашев ПФЛ матбуот хизматига қуйидагиларни маълум қилди:\n- Тан олиб айтишим лозимки, бугунги учрашувни ўтказиш учун стадионимиз етарли даражада тайёр эмас. Ўйинни яхши савияда ўтказишга тўсқинлик қиладиган бир қатор камчиликлар бор экани рост. Ушбу ҳолат бўйича зарур ишларни амалга оширамиз ва кейинги уй ўйинимизга қадар стадионда мавжуд барча камчилик бартараф этилишига кафолат бераман. Стадионимиз ўтган йили ҳокимият ёрдами билан таъмирдан чиқарилган эди. Энди қолган баъзи камчиликлар устида жамоа вакиллари масъулият билан иш олиб боришига ваъда берамиз, — деди Дилмурод Эргашев.\nP.S. Ишга ёндошув Про Б Лигаси вакилларида шундай бўлса, ПФЛ улар билан ҳамкорликни тўхтатиш мантиқлироқ деб ҳисоблайди. “Ёзёвон-Лочинлари”нинг келаси уй учрашувида ижобий ўзгаришлар кузатилмаса, клуб Про-Лига билан хайрлашиши мумкин. Бу масала комиссия томонидан алоҳида кўриб чиқилади.\n“Нурафшон”га қарши учрашув эса стадион майсалари калталаниб, майдондан ортиқча буюмлар олиб чиқилгач, старт олди. Ишда силжиш бўлмаса, бу жамоа учун ўз майдонидаги охирги учрашув бўлади.


Болаларнинг айби нимада? – Сурхон тонги\nБош саҳифа / Жамият / Болаларнинг айби нимада?\nИюл 7, 2018\tЖамият Изоҳ қолдириш 706 Кўрилди\nЎзбек ёшлари қўлга киритаётган ютуқлар барчанинг ҳавасини келтирмоқда. Минг афсуски, айрим ёшларнинг турли алдов йўллари билан ёт ғоялар ва мафкураларга алданиб қолаётгани ҳам сир эмас.\nЯқин Шарқдаги воқеалар — Ироқ, Сурия ва Афғонистондаги қўпорувчилик ҳаракатлари, терроризм ва экстремизмнинг айнан шу ҳудудларда илдиз отиши, тинч аҳоли вакиллари, айниқса, ёшларнинг ҳалок бўлишига сабаб бўлаяпти. Мутахассисларнинг фикрича, айни пайтда дунёда 500 га яқин террорчилик ташкилотлари мавжуд бўлиб, уларнинг 80 фоизи ислом дини ниқоби остида фаолият юритади. Биргина Суриядаги фуқаролар урушининг бир йили давомида қарийб 332 минг киши ҳалок бўлган, улардан 100 мингга яқини тинч аҳоли вакиллари, 28 мингдан ортиғи эса болаларни ташкил этган. Бу шунчаки далиллар эмас, бу урушнинг мудҳиш рақамларидир.\nУруш — оналар, болалар ноласи, вайронага айланган шаҳар-қишлоқлардир. Кўз олдингизга келтириб кўринг, ўша ердаги инсонларнинг ҳам ҳамма қатори бахтли яшашга, болаларнинг ҳам мусаффо осмон остида ота-онаси бағрида тинч яшашга ҳаққи бор. Лекин йўл қўйилган хатолар, ҳокимият учун курашлар, бефарқлик ва лоқайдлик, ёт ғояларга интилиш, ҳавойи гапларга ишониш ачинарли ҳолатларга олиб келаётир. Эндиликда бу муаммолар бутун жаҳон муаммосига айланган.\nОлдинги Архивда шахсий фонд


Украина “Азовсталь”да қанча тинч аҳоли борлигини очиқлади | Qalampir.uz\nУкраина “Азовсталь”да қанча тинч аҳоли борлигини очиқлади\nОлам\t21 Апрель 16:02 8962\nМариуполдаги “Азовсталь” заводи ҳудудида мингга яқин тинч аҳоли ва 500 га яқин ярадор ҳарбийлар бор. Бу ҳақда Украина Бош вазири ўринбосари, Назорат қилинмаган ҳудудларни реинтеграция қилиш масалалари бўйича вазир Ирина Верешук маълум қилди.\n“У ерда 1000 га яқин тинч аҳоли ва 500 га яқин ярадор аскарлар бор. Уларнинг барчасини бугун “Азовсталь”дан олиб чиқиб кетиш керак”, деб ёзган у ўзининг Telegram каналида.\nВерешук гуманитар йўлак очишга чақирган. У, шунингдек, дунё етакчилари ва халқаро ҳамжамиятга “саъй-ҳаракатларни “Азовсталь”га қаратишни” сўраб мурожаат қилган.\nРоссия Мудофаа вазирлиги вакили Игорь Конашенковга кўра, “Азовсталь”да 2,5 мингдан кўп бўлмаган Украина хавфсизлик кучлари қолган, улар орасида “Азов” полкининг ҳарбий хизматчилари ва хорижий ёлланма аскарлар ҳам бор.\nРоссия Мудофаа вазири Сергей Шойгунинг Россия Президенти Владимир Путин билан учрашувда маълум қилишича, завод ҳудудида бўлиши мумкин бўлган тинч аҳоли учун гуманитар йўлаклар тайёрланган ва сукунат режими эълон қилинган, бироқ заводни ҳеч ким тарк этмаган. Унинг қўшимча қилишича, бир неча кун ичида заводга туташ ҳудудлардан юздан ортиқ одам эвакуация қилинган.\nШундан сўнг Путин “Азовсталь”га ҳужумни номақбул деб атаган ва уни бекор қилиб, саноат зонасини тўсиб қўйишни буюрган.\n15 Май 16:43 46116\n14 Май 09:13 39777\n14 Май 22:33 37250\n14 Май 19:06 30887\n14 Май 21:00 28477


Борлиқ сукунатга чўмган. Шу сукунат оғушида қанча-қанча жанглар кўз ўнгингизда сассиз-садосиз гавдаланади. Аянчли тақдирлардан кўз ёш тўкасиз, изтиробларни енгиб ўтган қаҳрамонлар билан бахтли кунларни бирга яшайсиз...\nКишига руҳан ва маънан бойлик ато этадиган кутубхонани ўзга бир оламга қиёслаш мумкин. Ўқиб, ўрганган сари дунёқарашимиз кенгайиб, билимимиз юксалиб бораверади.\nМамлакатимизда китобга, китобхонликка бўлган эътибор янада кучаймоқда. Хусусан, Президентимизнинг «Китоб маҳсулотларини нашр этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғиб қилиш бўйича комплекс чора-тадбирлар дастури тўғрисида»ги қарори бунинг яққол далилидир. Қолаверса, шу кунларда кўплаб раҳбарларнинг ўзи ўқиган мактабларга китоблар совға қилиши анъанага айланиб боряпти. Шунингдек, Президентимиз ҳар бир раҳбар бир кунда камида эллик бет китоб ўқиши кераклигини айтганидан ҳам китобхонлик қанчалик юксак даражага кўтарилганини сезишимиз мумкин.\nМамлакатимиз ички ишлар органлари ходимлари орасида ҳам китобхонликни кучайтиришга алоҳида эътибор қаратиляпти. Бу халқ орасида хизмат олиб бораётган осойишталик посбонларининг муомала маданиятини ошириш, дунёқарашини кенгайтиришда қўл келиши шубҳасиз.\nЎзбекистон Республикаси ИИВда ташкил этилган Маърифий ва ахборот-ресурс марказидаги кутубхонадан ҳам бугунги кунда турли номдаги 6000 га яқин китоб ўрин олган. Шу ернинг ўзида китоб ўқиш учун ўн тўрт нафар фойдаланувчига мўлжалланган стол-стуллар жойлаштирилган бўлиб, бундан ташқари, электрон кутубхона ҳам ўн тўрт кишига мўлжалланган. Ижтимоий-сиёсий бадиий адабиётлар, тарихий ва бошқа китобларни ўқиб, билимини бойитаётган осойишталик посбонлари яратилган шарт-шароитлар учун миннатдорлик билдиришяпти. Ходимлар истаган китобни олиб, хоҳласа, шу ерда ўқиши, хоҳласа, уйига олиб кетиб ўқиши мумкин. Уларнинг оила аъзолари, фарзандлари учун мўлжалланган адабиётлар ҳам мавжуд. Шу боис осойишталик посбонлари фарзандлари учун болалар адабиётига оид китоблар олишади. Ходимлар орасида асосан ҳуқуқий, сиёсий ва детектив адабиётларга қизиқиш кўпроқ. Шуларни инобатга олган ҳолда, Адлия вазирлигининг «Адолат» нашриёти билан шартнома тузилиб, янги чиққан қарор ва қонунлар, бошқа меъёрий ҳужжатларнинг тўплам ҳолида чоп этилганлари доимий равишда янгилаб борилади.\nҚолаверса, мазкур кутубхона тармоқ орқали Алишер Навоий номидаги Ўзбекистон Миллий кутубхонасига уланган бўлиб, фойдаланувчилар шу ернинг ўзидан туриб, Миллий кутубхонадаги нодир адабиётлар, диссертация ва авторефератлар, хорижий нашрлар каби фондлардан бемалол фойдаланиш имкониятига эга. Шу билан бирга, марказга ўрнатилган 14 та компьютер орқали китобхонлар интернет тармоғидан дунё бўйича чоп этиладиган даврий нашрлар билан ҳам танишишлари мумкин. Шунингдек, кутубхонада турли жанрдаги 7000 га яқин электрон манба ҳам мавжуд. Бундан ташқари, «Ўзбекистон маданий мероси жаҳон тўпламларида» китоб-альбомининг ўн жилддан иборат битта жамланмаси ҳам мазкур кутубхонада мавжуд. Уч тилда чоп этилган бу каби ноёб тўплам дунёнинг турли музейлари ва шахсий тўпламларида сақланади. Ҳар бир китобга Ўзбекистон маданий меросининг дунё музейларидаги тўпламлари ҳақидаги ҳужжатли фильм ёзилган диск илова қилинган.\nХодимлар талабидан келиб чиққан ҳолда, тезкор хизмат, разведка, тиббиёт, психология каби йўналишларда қарийб 20 миллион сўмлик 300 дан ортиқ номдаги Россияда чоп этилган асарлар сотиб олинди. Кутубхонага ўрнатилган иккита «Инфокиоск» монитори орқали кутубхона ва бу ердаги китоблар ҳақида умумий маълумот олиш мумкин. Келгусида бунга ҳар бир китобнинг мундарижаси, мавзуси ҳақида қисқача маълумот жойлаштириш кўзда тутилган. Бу кутубхонага кирган ходим ўзига керакли китобни тезда излаб топишида қулайлик яратади.\nИчки ишлар органлари ходимларига китоб ўқиш, билимларини бойитиш учун шунча шарт-шароит, қулайликлар яратилган экан, булардан унумли фойдаланаётган ходимлар талайгина. Маърифий ва ахборот-ресурс маркази кутубхоначиси Нилуфар Собирова билан суҳбатлашиб, ИИВ ходимлари ўртасида китобга бўлган муносабат қай даражада эканига қизиқдик.\n— Ходимларда бадиий адабиётга иштиёқ юқори, — дейди у. — Мисол тариқасида айтадиган бўлсак, Кадрлар бош бошқармаси, Тергов департаменти, Тезкор-маълумотлар, Ўз хавфсизлиги каби бошқармаларнинг раҳбарлари ва ўринбосарлари жуда кўп китоб олишади. Айниқса, Тезкор-маълумотлар бошқармасидан подполковник Суннатулла Шеранов детектив асарларга жуда қизиқади, фарзандларига ҳам турли жанрдаги адабиётлардан олиб кетади. Терроризм ва экстремизмга қарши курашиш бош бошқармасидан подполковник Алишер Сарабеков, майор Артукбек Юсупов, майор Фахриддин Муҳаммедов каби китобсевар осойишталик посбонлари борлиги қувонарли. Шу ўринда Молия ва моддий-техника таъминоти бош бошқармаси ҳузуридаги Алоҳида қўриқлаш отряди ходимларининг китобга бўлган муҳаббатини эътироф этиш жоиз. Энг кўп фойдаланувчиларимиз ҳам улар орасида, десак, муболаға бўлмаса керак. Масалан, майор Ўткир Назаров, сержант Дилшод Эшов, катта сержантлар Аъзамжон Мажидов, Равшан Исмоилов, сафдор Бейсенбай Жўрабековларни ҳақиқий бадиий адабиёт ихлосмандлари, дейиш мумкин.\nОсойишталигимиз посбонлари орасида китобсеварлар кўплиги барчамизни қувонтиради. Зеро, китоб билан ошно тутинган одамдан ёмонлик чиқмайди. Улар ҳақиқий ватанпарвар, юртини севадиган бурчига содиқ, қалби пок инсонлар бўлишади. Вазирлик ҳовлисида эса мўъжазгина китоб дўконидан ходимлар истаган китобини шахсий кутубхонаси учун сотиб олишлари мумкин. Борди-ю, излаган китобингизни бу дўкондан топа олмасангиз, сотувчиларга буюртма қиласиз ва улар тез кунда олиб келишади. Дўконга кирганимизда, китобларни бирма-бир кўздан кечираётган ходимлар кўпчилик эди. Улардан бирини суҳбатга чорладик.\n– Менга кўпроқ тарихий китоблар ёқади, — дейди ИИВ Алоҳида қўриқлаш отряди бўлинма командири, кичик сержант Одилхўжа Аҳролов. — Айниқса, мамлакатимиз тарихига оид, Амир Темур, Заҳириддин Муҳаммад Бобур каби буюк бобокалонларимиз жасоратлари акс эттирилган тарихий романларни севиб ўқийман. Чунки улар бизга маънавий озуқа бериш билан бирга, юртимиз тарихини, аждодларимиз жасоратини ўргатади.\nВилоятлардаги ички ишлар органларида ҳам шу каби кутубхоналар ташкил этилган бўлиб, барча осойишталик посбонлари орасида китобхонликни ривожлантириш кенг тарғиб қилинмоқда. Шунингдек, ходимларнинг китобхонлик маданиятини ошириш мақсадида ИИВ Кадрлар бош бошқармаси Ёшлар иттифоқининг бошланғич ташкилотлари фаолиятини мувофиқлаштирувчи етакчилар кенгаши билан қабул қилинган қўшма қарор асосида ёш ходимлар ўртасида «Энг яхши китобхон» кўрик-танлови эълон қилинди. Айни кунларда танловнинг ҳудудий босқичлари ўтказиляпти. Якуний босқич эса май ойида ўтказилиши режалаштирилган.\nДунёда китобдан яхшироқ дўст йўқ, дейишади. Масалан, бирор тилни ўрганмоқчимисиз, бирор соҳа ҳақида маълумот олмоқчимисиз ёки бирор мамлакатнинг тарихи билан қизиқдингизми, албатта, китоб орқали барча истаганларингизни топасиз. Қандайдир муаммоларига китоб орқали ечим топган инсонларни ҳам кўп кўрганмиз. Оилаларни мустаҳкамлаш бўладими, соғлом турмуш тарзи дейсизми, ўзингиз истаган барча маълумотларни шу соҳага мўлжалланган китоблардан топишингиз шубҳасиз. Мақоламиз сўнгида А. Чеховнинг қуйидаги фикрини келтириш ўринлидир: «Китоблар қаршисида жамики нарсалар нурсиз бўлиб қолади», дейди буюк ёзувчи. Дарҳақиқат, ҳақиқий асарни ўқир экансиз, ҳеч нарса қалбингизни ундан таралган зиёчалик ёрита олмайди.


9 декабр куни қандай об-ҳаво кутилмоқда?\nГидрометеорология хизмати маркази эртага, 9 декабр куни қандай об-ҳаво кутилаётганини маълум қилди.\nТошкент шаҳри. Ҳаво ўзгариб туради, бироз қор ёғиши мумкин. Кечаси ва эрталаб туман тушиши мумкин. Ғарбий шамол йўналишини ўзгартириб, шарқдан 5-10 м/с тезликда эсади. Ҳарорат кечаси 4-6 даража совуқ, кундузи 0-2 даража илиқ бўлади.\nБухоро ва Навоий вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 5-10 даража совуқ, кундузи 3 даража совуқ - 2 даража илиқ бўлади.\nТошкент вилояти. Ҳаво ўзгариб туради, баъзи жойларда бироз қор ёғади, туман тушиши мумкин. Ғарбий шамол йўналишини ўзгартириб, шарқдан 7-12 м/с тезликда эсади. Ҳарорат кечаси 2-7 даража совуқ, кундузи 0-5 даража илиқ бўлади.\nСирдарё, Жиззах ва Самарқанд вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Ғарбий шамол йўналишини ўзгартириб, шарқдан 7-12 м/с тезликда эсади. Ҳарорат кечаси 2-7 даража совуқ, кундузи 0-5 даража илиқ бўлади.\nҚашқадарё ва Сурхондарё вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Ғарбий шамол йўналишини ўзгартириб, шарқдан 7-12 м/с тезликда эсади. Ҳарорат кечаси 0-5 даража совуқ, кундузи 0-5 даража илиқ бўлади.\nАндижон, Наманган ва Фарғона вилоятлари. Ҳаво ўзгариб туради, баъзи жойларда бироз қор ёғади, туман тушиши мумкин. Ғарбий шамол йўналишини ўзгартириб, шарқдан 7-12 м/с тезликда эсади. Ҳарорат кечаси 0-5 даража совуқ, кундузи 0-5 даража илиқ бўлади.\nРеспубликанинг тоғли ҳудудлари. Ҳаво ўзгариб туради, республика тоғ олди ва тоғ ҳудудларининг баъзи жойларида қор ёғади, туман тушиши мумкин.. Ғарбий шамол йўналишини ўзгартириб, шарқдан 7-12 м/с тезликда эсади. Ҳарорат кечаси 5-10 даража, кундузи 1-6 даража совуқ бўлади.


Сурияда “Искандер-М” ракета мажмуасини пайқашди\n13:55 / 29.03.2016\nХмеймим авиабазасидан тайёрлаган видеолавҳалардан бирида “Искандер-М” оператив-ракета мажмуаси кўзга ташланиб қолди.\nРакета мажмуасининг 9П78-1 русумли учириш ускунаси, рус авиациясининг Суриядан чиқишига бағишланган лавҳада намойиш этилган. Уни “Служу России!” кўрсатувининг бешинчи дақиқасида авиабазадан парвоз қилаётган Ан-124 “Руслан” ҳарбий транспорт самолёти фонида илғаш мумкин.\nБундан аввал, “Искандер” мажмуаларининг Сурияда жойлаштирилиши хусусида расман маълум қилинмаган эди.\n“Искандер-М” оператив-тактик ракета комплекси 1990-йилларда КБМ конструкторлик идораси томонидан ишлаб чиқилган ва 2006 йилда армияга қабул қилинган. У бирмунча эскирган “Точка” ва “Точка-У” ракеталари ўрнини эгаллаган. Ракеталарнинг парвоз масофаси 500 километрни ташкил этади, 280 километрга уча оладигани экспорт қилинади.\nАэробаллистик ракеталар бутун парвоз давомида бошқарилгани боис унинг йўналишини тахмин қилиш мушкул. Бу эса уни ракеталарга қарши мудофаа тизими томонидан уриб туширишни қийинлаштиради.


Антиоксикапс с цинком капсулалар – medu.uz – Дорилар ҳақида маълумотлар ўзбек тилида\nАнтиоксикапс с цинком капсулалар\nHome Йўриқномалар Антиоксикапс с цинком капсулалар\nПрепаратнинг савдо номи: Антиоксикапс с цинком\nФаол моддалар: бета-каротиннинг мойдаги 30% суспензияси кўринишида – 6 мг, a-токоферилацетати – 30 мг, аскорбин кислотаси – 100 мг, рух оксиди кўринишида рух –\nЁрдамчи моддалар: кунгабоқар мойи, асалари муми, тозаланган лецитин.\nКапсула қобиғининг таркиби: желатин, глицерин, тозаланган сув, метилпарагидроксибензоат, пропилпарагидроксибензоат, титан диоксиди,\nбўёвчи: қизил бўёвчи Е129.\nКапсула ичидагиси – қизил рангли, ачимаган ҳидли мойли суспензия. Сақланганида аралашмани қатламланиши мумкин.\nФармакотерапевтик гуруҳи: витаминлар минераллар билан.\n“Антиоксикапс с цинком” нинг фармакологик фаоллиги унда сақланувчи қуйидаги витаминларнинг мажмуавий таъсири белгилайди: аскорбин кислотаси, альфа-токоферилацетати, бета-каротин ва рух.\na-Токоферилацетати организмда ёғларни оксидланишини ва улардан заҳарли перекислар ҳосил бўлишини ингибирлайди, тўйинмаган ёғ кислоталаридаги боғларнинг мустаҳкамлигини турғунлаштиради. У эритроцитлар, эндотелиоцитлар, энтероцитлар ва бошқалар мембраналарининг тузилмаси ва фаолиятини нормаллаштиради. Токоферол коллаген, гем ва оқсиллар биосинтезида иштирок этади, тўқималар нафас олишини тартибга солишда ва ҳужайра метаболизмининг бошқа муҳим жараёнларида қатнашади. У гонадотропинлар ҳосил бўлишини, сперматогенезни, уруғлантирилган тухум, йўлдош ривожланишини рағбатлантиради.\nБета-каротин антиоксидант, иммуномодулловчи ва яллиғланишга қарши таъсирга эга, уни фаол кислородни боғлаш қобилияти ҳисобига ва, шундай қилиб, ташқи муҳитни нохуш омилларини таъсири ёки организмда патологик жараёнлар ривожларишида катта миқдорда ҳосил бўладиган эркин радикаллар томонидан хужайра структурасини бузилишини ҳимоя қилади.\nРух В гуруҳи витаминларини яхшироқ ўзлаштирилиши ва таъсирига ёрдам беради, панкреатик ширанинг таркибий қисми бўлиб ҳисобланади, эндокрин бошқариш, рухий реакцияларни шаклланишида, қатор гормонларни, шу жумладан жинсий аъзоларнинг ҳам гормонларини ҳосил бўлишида қатнашади. У шунингдек организмнинг биокимёвий реакцияларида, қон ҳосил бўлиш жараёнида иштирок этади. Рух хужайралар мембранасини ҳимояловчи ва турғунлаштирувчи ферментлар таркибига киради, нуклеин кислоталари, оқсиллар, ёғлар, углеводларни метаболизмида, шунингдек иммунокомпетент хужайраларнинг ўзаро таъсири жараёнларида қатнашади.\n“Антиоксикапс с цинком” препарати поливитамин антиоксидант сифатида қуйидагиларни мажмуавий даволашда кўрсатилган:\nюқори жисмоний ва рухий бузилишларда;\nалкоголли абстинент синдромини ва никотинга қарамликни мажмуавий даволашда;\n“Антиоксикапс с цинком” овқатдан кейин сув билан бирга қабул қилинади.\nДаволаш мақсадида “Антиоксикапс с цинком”нинг дозасини шифокор патологиянинг характери ва яққоллик даражасини, шунингдек организмнинг А, С ва Е витаминларига ва рухга бўлган талабини ҳисобга олиб белгилайди.\nСуткалик норма оширилганида “Антиоксикапс с цинком” қабул қилинганидан кейин кўнгил айнаши, диарея, терини қизариши ва бошқа симптомлар кўринишидаги носпецифик ножўя самаралари бўлиши мумкин, улар препарат бекор қилинганида ўтиб кетади.\nЮмшоқ желатин капсулалар, 10 капсуладан контур уяли ўрамда, 2, 3 ёки 4 контур уяли ўрамдан қутида.\nНамликлан ва ёруғликдан ҳимояланган жойда, 15оС дан 25оС гача ҳароратда сақлансин.\nОлдингисиАнтиоксикапс с селеном капсулалар20.04.2018


Барчамиз гувоҳ бўлганимиздек, юртимиз бўйлаб бир ой давомида Қуръони карим мусобақасининг ҳудудий босқичлари ўта кўтаринки руҳда, байрамона кайфиятда ўтказилди.\nҚуръонга ошно қалблар сурурла Ҳақ таоло каломига сомеъ бўлдилар. Руҳлар озуқаланди, зеҳнлар ўткирлашди юртга барака инди. Ҳозирда қорилар мусобақасининг Самарқанд вилояти босқичини ўтказиш остонасида турилибди.\nЭртага 19 февраль куни соат 9.00 да Самарқанд шаҳридаги энг кўркам масжидлардан бири “Хўжа Исҳоқи Валий” жоме масжидида мусобақанинг вилоят босқичи бошланади.\nТуман босқичида ҳудудлар бўйича ўтказилган мусобақаларда ғолибликни қўлга киритганлар ўзаро беллашадилар.\nҲозирда Қуръони карим мусобақасининг вилоят босқичини ўтказиш учун қизғин тайёргарликлар кетмоқда. Иншааллоҳ, бу гал ҳам ўзига хос Қуръон байрамига гувоҳ бўласиз. Мусобақани юқори савияда ўтказишга алоҳида эҳтимом билан ёндашилган.\n16 февраль куни иштирокчилар билан вилоят вакиллиги биносида мусобақа олдидан учрашув бўлиб ўтди.\nЯна бир бор эслатамиз, мусобақа 2018 йил 19 ФЕВРАЛ, ДУШАНБА куни соат 09.00 да Самарқанд шаҳридаги “ХЎЖА ИСҲОҚИ ВАЛИЙ” жоме масжидида бошланади.\nМўлжал: Самарқанд халқаро аэропорти\nҚуръон зиёфатига шошилинг.\nДругие материалы в этой категории: « Республика босқичига чиқиш учун кураш қизғин кетмоқда (фото)\tҚуръон мусобақасидан фотолавҳалар (Самарқанд) »


Азизларим мана хафта айланиб яна сиз билан ҳамсуҳбатман. Суҳбати чор анда мазза бор дейишади. Каналга обуна бўлган дўстлар сони 287 мингдан ошибди. Кўплар бу кўрсатувни телевизорига улаб оилавий кўришар экан. Обуна бўлмай кўраётганлар қанча. Демак тўртта одам билан эмас, балки юзминглар билан ҳамсуҳбатман.\nБалки кўча совуқ, балки уйингиз кўчадан ҳам совуқ. Томдан чакка ўтади. Труба ëрилган. Газ давленияси паст. Ундан ҳам ëмони умуман газнинг ўзи йўқ. Бу моддий етишмовчиликлар сизнинг хомо сапиэнс яъни тафаккурли одам бўлишингизга ҳалақит бермайди. Буюк олим ва рассом Леонардо Да Винчи парашут, танк, вертолет ва кўтарма кран ихтиро қилганида у яшаган шаҳарда газ ҳам электр ҳам йўқ эди. Аммо бу Леонардонинг буюк бўлишига унчалик ҳалақит бермади. Ëмон раққосага юмуртоси ҳалақит беради дейишади, қаловини топган эса қорни ҳам ўтин, кўмир ўрнида ëқади. Ўнгишинг, бу қийин ҳаëтда ҳаққингизни талаб қилманг деб сизни гипноз қилмоқчи эмасман. Лекин бутун муваффақиятсизликларга қийинчиликни сабаб қилиб кўрсатиш ҳам инсофдан эмас.\nИқтисодий қийин ва очарчилик пайтда ўзбек киночиси Йўлдош Аъзамов Тохир ва Зухра деган фильмни ўша пайтдаги ҳолливуд стандартидан ҳам юксак қилиб суратга олган эди. Хозир шунча техника бўла туриб, плинтусдан паст кино олишганига фақат битта сабаб бор. У ҳам бўлса киночиларнинг туғма овсарлиги. Тафаккур қилмайдиган одамнинг эшшак ëки қўтосдан фарқи йўқ. Ақлсиз жохил фаровон европага келса ҳам фақат ëмонлик қилишни ўйлайди. Мисоллар кўп бунга.\n14 январ куни Брюссел метросида бир кимса поезд кутиб турган аëлни темир йўлга итариб юборди. Агар машинист ўз вақтида тормоз босмаганида бу аëл мажақланиб ўлган бўларди. Тажовуз қилган эркак эса қочиб кетди. Уни қўлга олишди. Белгияга четдан келган мигрант экан. Яна ўша тошбақа ва чаëн ҳикояси. Ташбақа чаëнни сувдан ўтказмоқчи бўлади. Чаëн эса тошбақани чақмоқчи бўлади. Чунки захар солмоқдир чаëнлар иши. Менга жамият ҳақидаги илк сабоқни кўчадаги светофор берган эди. Яшил чироқ ëнса эски тикода бўлсанг ҳам сен юрасан, энг крутой Бэнтли ҳам чоррахада сенга йўл бериб кутиб туради. Бизнинг ҳаëлимиздаги эркинлик эса барча чироқлари ëниб турган светофор тимсолида тажассум. Узоқ киришдан сўнг қисқа хабарлар.\nЎзбекистон президенти 17 январь куни “Туркманистон Вазирлар Маҳкамаси Раисининг ўринбосари Сердар Бердимуҳамедовни қабул қилди”.\nСердар Бердимуҳамедов Туркманистонда “Aрқадағ” (“Суянч тоғи”) сифатида улуғланадиган авторитар президент Гурбангули Бердимуҳаммедовнинг ўғлидир.\nТоғ тоғ билан учрашмайди, лекин одам одам билан учрашади. Протокол бўйича туркман президентининг ўғли билан ўзбек президентинг қизи учрашса янада мантиқли бўларди.\nТошкент шаҳар суди 18 январь куни Ўзбекистон халқ артисти Юлдуз Усмонова муаллифлик ҳуқуқини бузганини тасдиқлади ва Мирзо Улуғбек туманлараро суди ўтган йилнинг 29 октябридаги қарорини ўзгаришсиз қолдирди. Уч марта ҳаж қилиб хожи акбар мақомини олган Усмонова шеър ўғирлагани учун товон тўлашдан қочиб аппеляцияга берувди. Суд шоирнинг ҳақини берсин деб, қарор устига қарор чиқариб бермоқда. Ашулачини яхши билганлар барибир тўламайди дейишмоқда.\nАфғонистонда Толибон маҳаллий мусиқачининг чолғу асбобларини ҳурсандчилик билан ёқиб юборди. Мусиқачи эса чолғу асбоблари ёнаётган чоғда кўз ёшларини тийиб туролмади.\nМона Лизани ўчираëтган диний экстремист сурати Тошкент деворида пайдо бўлди. Ўзбек Бенкси ИНКУЗАРТдан шедевр. Яша рассом Абдураҳмон. Минг яша!\n15 январ куни америкалик учувчи Ҳолливуд осмонида Раян исмли расмни қолдирди ва унинг ёнида эркак жинсий аъзосини «чизиб қўйди». Бу ҳақда ижтимоий тармоқларда парвозларни кузатиш бўйича Flighradar-24 лойиҳаси маълум қилди.\nОдатда машғулотлар учун ишлатиладиган икки ўриндиқли Sessna 150 учувчиси Лонг Беачдан Лос-Анжелесга ва орқага деярли 4 соатлик йўлни босиб ўтди. Шу билан бирга, Голливуд ҳудуди устидан учиб ўтаётганда, учувчи маршрутни шундай қурганки, харитада ўрнатилганда парвоз йўли «RYAN» сўзини ҳосил қилади. Hолливуд тепаликлари устидаги осмонда эса учувчи эркак жинсий аъзосини шу тарзда чизди. Мошоллоҳ!!! Ўзи аслида рассом бўлиши керак эди бу учувчи. Аммо учоқ изи билан осмонда ҳам расм чизса бўлади. Ҳатто эркаклик асбоби расмини.\nАлдагани сигир яхши. Туркиялик фермер сигирларига виртуал реаллик кўзойнаклари тақиб, кўпроқ сут олишни йўлга қўйди. Сигирларга тақилган кўзойнак уларга ёздагидек яшил яйловларни кўрсатади. Натижада сигирларнинг кайфияти кўтарилиб, кунлик сут 22 литрдан 27 литрга кўпайган. Кўзойнаклар сигирлар кўра оладиган рангларга мослаштирилган.\nТуркия пойтахти Анқарада 30 яшар Ўзге Нур Текин деган хотин касал бўлганида муллага олиб боришди. Мулла бунга жин кирган, жинни қувалаб чиқариш керак деб «диагноз» қўйди. Мулла инструкциясига кўра, хотиннинг эри қўлига ўқлов олиб аëлини 100 марта урди. Ҳар ўқлов урганда дуо ўқиб турди. Бу кор қилмагандан кейин, мулла хижома қилиш керак, деб ўқлов еб ўзидан кетган хотин билагидан қон чиқарди. Яна кор қилмагач қўй сўйишди. Ҳамма «жин чиқ¸ жин чиқ» деб турди. Аммо хотин ўлган эди. Анқара прокуратураси бу коллектив жиноят иштирокчилари камида 18 йилгача қамалиши керак деган талабни қўйди.\nНазарбоев туғишганларидан 162 киши Қозоғистон бойлигининг 55 фоизига эгалик қилади. Эшитганингиз бу гап хабардир. Аниқ хужжатги хабар ва рақамларга асосланган хабар. Энди шу охирги ҳабар таҳлилига ўтсак. Котлет алоҳида, пашша алохида бўлгани каби таҳлил хабардан алоҳида бўлиши керак.\nТаҳлилни Ўзбекистон сиëсий тадқиқотлар инстиутида ишламайдиган Матчон Суқулишдан эшитсак. Хўш Матчонбой бир суқулишинг қани. Ўзбекистон бойлиги нечи одам қўлида?\nМатчон Суқулиш: Ўзбекистонда унақа тушунчанинг ўзи йўқ. Нечта одам қўлида эмиш… Бизда ҳокимиятда ишлаганлар бизнес билан шуғулланиши мумкин эмас. Бизда қариндош-уруғчилик, таниш-билишчилик умуман йўқ, бўлмаганам бўлмайдиям. Ҳукуматдагиларнинг ҳаммаси халқ дардида куйиб, пишиб, ёниб хизмат қилади. Ўзбекистондаги бойликнинг ўймоғига ҳам тегишмайди. Катталарнинг болалари оддий вазифаларни эгаллашади: боғча тарбиячиси, бошланғич мактаб ўқитувчиси, спорт мураббийи, бонк клерки, кичик илмий ходим ва ҳоказо. Биттаси ҳаттоки кластерда мироблик қиларкан. Ойликлари ҳам оддий. Кунига нари борса 5600 сўмдан. Кўплари трамвайда ишга бориб келаркан. Биттасини кўрдим туфлисининг пошнаси йиртилиб кетибди. Янгисини олмайсанми, десам, Худо хоҳласа, ойлигимдан оз-оздан тўплаяпман, янаги йил баҳорига чиқиб, бош-оёқ сарпо оламан, деди. Юр, деб, тушликка гумма олиб бердим. Бечора, уч кундан буён туз тотмаган экан, ямламай ютворди. Бир ойдан буён гўшт емадим, дейди бояқиш. Йиғлаб юбордим аҳволини кўриб. Дадангни имкониятларидан фойдалансанг бўлмайдими, десам. Дадамни ўзлари мандан қарз сўраб юрадилар, деди. Хуллас, одамларнинг хусусий самолётларию ороллари борлиги ҳақидаги гапларга ишонманглар. Ўзбекистон Қозоғистон эмас. Бу юрт раҳбарлари халқ учун жонини шартта тикворган….\nРассом Туз: Энди Матчон Суқилиш ака бу гаплар сизнинг иддаонгиз. Балки вазирлар сизга ош едириб тилингизни мойлагандир. Мана публицист Александр Невзоров «Ҳукумат атиги 80 фоизини ўғирлаб, 20 фоизини халққа қолдирса, дунёнинг энг гуллаб-яшнаган давлатларидан бири бўларди.» деди шу гапга нима дейсиз?\nМатчон Суқилиш: Гап Россия ҳақида боряпти. Бизнинг Ўзбекистонда бунинг том аски. Ҳукумат харажатлари 20 фоиздан ошмайди. Саксон фоизи халққа. Ҳукумат туну кун халқ ғами билан яшайди. Ҳукуматдагилар ойликка яшашади. Ишга пиёда ё нари борса жамоат автобусида боришади. Бош вазиримиз Абдулла Ниғматович велосипедда юрадилар. Раматов жаноблари эса Тошкентга Урганчжан поездда қатнайди йиллик чипта олиб. Вазирлар 20 йил навбатда туриб, кейин панел уйлардан икки хоналик уй соҳиби бўлишади. Таътилга Баҳмал ёки, жуда ошиб кетса, Чимён ёки Бурчимуллага боришади. Иш пайтида тушликни диетали ошхоналарда қилишади. Вазирларнинг кўпи овқатни уйдан олиб келишади. Кейин ишхонада микроволновкада иститиб ейишади. Ишга кийимини ипподромдаги уйғур бозордан харид қилишади. Бечора ўзбек мулозимлари кам овқат егани учун ориқлаб рахит бўлиб қолишган. Руслар келиб ўзбеклардан ўрнак олишсин.\nБу Матчон Суқулишдан таҳлил эди. Кўрсатув давом этади. Менам шу руҳда икки оғиз гапирсам.\nТараққиётнинг ўзбекона модели\nБош вазир Абдулла Арипов қўлига паялник олиб, синиб қолган ТВ пультини тузата олади. Унинг устози раҳматли Комил Эгамович Раҳимов бемалол магнитофонларни ремонт қилар ва фотопленка проявит қила оларди. Ҳаво йўлларининг илк раҳбари раҳматли Арслон Рўзметов икки қанотли «Ан» деган самолётда вираж ясаб, кўприк тагидан ўтказа олган. Арслон ака – Боинг бошқарган илк ўзбек пилоти. Узоқ йиллар қишлоқ хўжалик соҳасида раҳбар бўлган Исмоил Жўрабековнинг олмани нокка пайвандлаганини кўрганман. Чўнтагидан пакки чиқариб, бир усталик билан, худдди шу ишни умрбод қилгандек, кўчатни кўчатга «сопган» эди. Тошкент шаҳар ҳокими қўлига болға олиб аварияда абжағи чиққан машина кузовини тўғирлай олади ëки алюмин профилдан дераза ясай олади. Буниям ўзим кўрганман. Темир йўллар бошлиғи Очилбой Раматов эса – уста машинист. Ҳамма мактабни ўнинчи синфида ўқиб юрганида Очилбой оға тепловоз ҳайдаб, Урганчдан Чоржўйга қатнарди. Сурхондарë тоғларида темир йўл қурилиб битиб, очилиш маросими бўлганда, ўрис машинист тепловозни ҳайдамайман, деб, туриб олди. Чунки тепаликка чиқиш хавфли эди. Раматов шу пайтда машинистни тушириб юбориб тепловозни кўприкдан ўтказган эди. Бу амалдорлар, ҳеч бўлмаганда, ўз ишини билади. Буям – катта гап. Масалан, овози йўқ пистончи қўшиқчи, кино олишни билмайдиган палончиев киночи, икки жумлани тўғри ëзолмайдиган тип эса ўзини журналист, деб атайди. Касал даволай олмайдиган доктор, карра жадвалини билмайдиган математик ва ер тортилиш кучи ëки ОМ қонунини билмайдиган Олий таълим вазири билан қиëсласак, ўз ишини биладиган вазирлар борлигидан қувонишимиз жоиз.\nҚозоқлар нимага эришди?\nКўпгина қозоқлар (ўзбеклар ҳам) савол беришади: – Бу норозиликлардан қозоқлар нимага эришди?\nТом маънода бир ой олдин тармоқнинг қозоқ сегменти қозоқларда журъат йўқ дея уларнинг юзига тупураëтганлар, қарғаëтганлар видеоси билан тўла эди. Тармоқдаги «ақлли» блогерлар «қозоқлар қўрқоқ, қул, тузумни енгиб бўлмайди», деб ëзишди. Аммо, бир неча кунлик оммавий норозилик намойишлари уларнинг гапи нотўғрилигини кўрсатди ва қозоқлар жуда катта натижаларга эришди. Улардан энг муҳимлари:\nҚозоқлар қўрқувни енгди, бирлаша олди ва оммавий норозилик намойишларига чиқди.\nЎшанда ҳокимият ўзларини қутқариш учун ўзларининг шантажчи жаллодлари, Ёввойи Арман ва бошқалар каби провокаторларини қирғин ва ўт қўйишлар уюштириш учун юборди. Бундан мақсад қўзғолончиларга террорчи деган тамға ëпиштириш эди. Аммо расмийлар 20 000 хорижий террорчи ҳақидаги иддаони тасдиқлай олмади. Битта уйғур ашлачисини кўрсатишмоқчи эди, ўхшамади. Хуллас улар террорчини ҳеч қачон кўрсатиша олмайди.\nЭнди объектив қараб кўрайлик. Чол кетди, аммо у расман ҳамон мамлакат бошқарувида қолмоқда, у фақат президентни тасвирлайдиган Токаевнинг орқасида турибди, лекин тез орада Назарбоев Путин томонидан бутунлай четга сурилади ва Қозоғистонни Токаевнинг қўллари билан бошқаради.\nБир неча кун давом этган норозилик намойишлари ва Назарбоев бошчилигидаги бутун нафратланган оила қўрқиб кетгани учун ахборот майдонидан ғойиб бўлди холос. Улар халқнинг ғазаби нима бўлиши мумкинлигини ўз кўзлари билан кўрдилар. Яқиндагина улар бизга қандай яшашни ўргатиб ақллилик қилишарди. Худди Ўзбекистондаги раҳбарлар каби. Хулоса шуки халқ кучдир. Халқ ҳамма ишни қила олади. Чўлпон айтган каби «салтанатни ағдаради»\nТақдири ҳақида кўп тахминлар бўлган Назарбоев шунча вақтдан сўнг биринчи марта омма олдига чиқди ва ҳатто видеомурожаат ҳам ёзиб қолдирди.\nЭлбошидан олинган суратга Брежневнинг овози қўйилгандек туюлади. Пенсионер ҳозир Қозоғистон сиёсатига таъсири йўқлигини тан олди. Чол кет, чол кет дейдиганларга ишора қилиб, сиёсатдан пенсияга кетганига уч йил бўлганини айтди. Афтидан устоз шогирдидан маълум кафолатларни олганга ўхшайди: Мен ва оиламга тегмайсан, йиққан пулимизга кўз олайтирмайсан, ҳокимият таг томири билан сенга, деди шекилли чол.\nШундай қилиб, Назарбоевни нафислик билан тахтдан ағдарган Тўқаев тўлиқ ҳокимиятга эга бўлгани расман тасдиқланди.\nТармоқда эса Назарбоевнинг ағдарилган ҳайкалини мошина кетига боғлаб арча атрофида айлантирган қозоқлар видеоси машхур бўлди.\nКим нима десаям Назарбоевнинг ҳайкали Туркия пойтахти Анқарадан олиб ташланмайди. Назарбоев пойтахтни Олмаотадан Оқмўллога (Целинаград, Остона, Нуриксултан. балки тўқайобод) яъни мамлакат қоқ ўртасига кўчирди. Пировардида бу қадам Турк дунëси учун мухим эди ва мухимлигича қолаверади. Иккинчидан Назарбоев даврида миллионлаб қозоқ азаматлари Россия кўчаларини супуриш учун ўрда ўрда, пода пода бўлиб кетмади. Учинчидан Назарбоев сиëсий иродаси билан мамлакат кирилл ëзувидан воз кечиш қарорини олди. Тўртинчидан айнан Назарбоев даврида Мустафо Чўқай каби жадид оталар улуғланди. Биз воз кечиб лаънатлаган Боймирза Ҳайит доимо Қозоғистонда азиз меҳмон эди. Бу позитив жиҳатларни мен Ўзбекистонга қиëсан айтаяпман. Нураға итвачча эди аммо ўзимизнинг итвачча. «He may be a son of a bitch, but he’s our son of a bitch.»\nЎзбекистондаги ҳар бир мулозимнинг ичида битта шоир, ҳар бир шоирнинг ичида битта мулозим яшайди. Бу яхшими ëмонми, билмайман. Шавкат Раҳмонни нашриëтнинг инжиқ баъзилар назарида нохолис мулозими ўлароқ кўрганман. Бир муддат президентга советник бўлиб, саккиз тугмали катта размер костюм ичида тариқдай бўлиб ўтирган Мирзо Кенжабек ўзи ўқиган журналистика факультетини «иғво ини» дея, ëптирганига гувоҳ бўлганман. Советник бўлиши билан «Ислом подшо кўнглимдадир» дея шиғир битган Омон Матжон мени ҳайратга солган. Экзюперининг «Кичик шаҳзода» китобини ўгириб, шууримга позитив таъсир қилган¸ «Ë жамшид» каби теран ҳикоялар ëзган ëзувчи Ҳайриддин Султон¸ Маяковский мукофоти олганидан мамнун Усмон Азим ва ҳоказо. Мансабда пайтида ҳам сарказмни йўқотмаган битта ëзувчини биламан. У Мурод Муҳаммад Дўст. Хуллас, бировни синамоқчи бўлсанг, унга амал бериб кўр дейишади. Бу шаир ва ëзғувчилар амал синовидан ўтдими ë ўтмадими менга қизиғиям йўқ. Мен улар ëзган асарларни ўқишда давом этаваераман. Бир вақтлар «Салим Ашур, сенга амал ярашур» дея мулозим дўстимга ҳазил қилгандим. Мана бу шеърни Салим Ашур ëзган.\nСиз эртага келасиз,\nХабарини етказди симлар.\nБу хатарнок йўлда карвонни\nютган вабо —\nоҳангдор қумлар. Сиз эртага келасиз —\nСалимга ҳам гулоблар қуйди.\nЮлдузларга теккандай куйди.\nЛабингизда — бешикда жаҳон,\nЖаҳонларни суйдим мастона.\nЯнги ранглар кияр остона.\nСиз эртага келасиз\n«1»дай, Одамларга номаълум сирдай.\nСевгимни илиб қўйибман –\nЮрагимни қўйдим ўртага.\nАгар тузлар ютиб олсалар,\nТополмайсиз мени эртага.\nСиз эртага келасиз, қочиб\nТаъқиб этган фаранги куйдан.\nСиз келасиз шошиб, аммо мен\nЧиқиб кетган бўламан уйдан.\nСиз эртага келасиз…\nЛибосларни хазондай ташлаб.\nБугун менинг чўллик қишлоққа\nБугун тушиб қолдим мен асир.\nБу дунёда нима бўлсаям,\nМенга ҳозир керакдир,\nОй нурига лим-лим тўламан.\ndata-title="РТдан ваъз: Назарбоев ўзимизнинг итвачча" data-description="<!-- wp:paragraph --> <p>Азизларим мана хафта айланиб яна сиз билан ҳамсуҳбатман. Суҳбати чор анда  мазза бор дейишади. Каналга обуна бўлган ..." data-image="https://eltuz.com/wp-content/uploads/2022/01/rasm4298599.jpg" data-url="https://eltuz.com/video/219472/" data-services="facebook,odnoklassniki,twitter,telegram" data-counter="ig">\n24 январь куни Нукусда Жумамуратовлар оиласида туғилган уч эгизак қизга президент исмлари берилди. Бу ҳақда «Халқ сўзи» газетаси хабар ...\n«Ўлган милиция учун ҳам пахта тераман»\nБу расм ҳам аслида воқеабанд. Тошкент вилоятининг Ўртачирчиқ тумани Қорасув қишлоғи ҳудудида 2015 йилнинг 20 сентябрида Анвар исмли милиция ...


АҚШ расмий идоралари Канадада ҳибсга олинган Huawei компанияси молиявий директори Мэн Ванчжоу билан битим тузиш имкониятини муҳокама қилмоқда. Бу битим Ванчжоунинг уйга қайтишига омил бўлиши мумкин, деб манбаларга таяниб хабар берди The Wall Street Journal нашри.\nМанбаларнинг маълум қилишича, АҚШ Адлия вазирлиги вакиллари Ванчжоу билан музокаралар олиб бориб, унга қўйилаётган айбловларнинг баъзи бандлари бўйича ўзини айбдор деб тан олишни таклиф қилишмоқда. АҚШда Huawei, унинг шуъба компаниялари ва Ванчжоуга нисбатан 23 та банд, жумладан, саноат жосуслиги ва АҚШнинг Эронга қарши санкцияларини бузиш бўйича айбловлар билдирилган.\nАгар Ванчжоу АҚШ ҳукумати билан келишувга борса, АҚШ Адлия вазирлиги унинг жиноий таъқиб қилинишини кечиктириши, кейинроқ эса ундан барча айбловларни олиши ҳам мумкин. Шу тариқа Ванчжоу Хитойга қайтиш имкониятини қўлга киритади. The Wall Street Journal’нинг таъкидлашича, бундай битим тузилиши, шунингдек, 2019 йилда Хитойда ҳибсга олинган 2 канадаликнинг ўз ватанига қайтишига имкон беради.\n2018 йил декабрда Канада ва Хитой ўртасида Ванкуверда Huawei директори Мэн Ванчжоунинг ҳибсга олиниши юзасидан дипломатик зиддиятлар вужудга келганди. Ванчжоу фирибгарлик айбловлари бўйича АҚШдан депортация қилиниши мумкин. Шундан кейин Хитой ҳаракатлари миллий хавфсизликка хавф солишда айбланган 2 канадаликни ҳибсга олган. 2020 йил июнда Хитой прокуратураси уларга жосуслик бўйича айбловлар билдирган. Оттава ўз фуқароларининг ҳибсга олинишини ноқонуний ва сиёсий мотивлашган деб ҳисобламоқда.\nАҚШда FedEx компанияси омборида содир бўлган отишмада саккиз киши ҳалок бўлди\nАҚШ Афғонистондан олиб чиқилган қўшинлар қаерга жойлаштирилишини маълум қилди


Партиядош шифокор маслаҳати: Эркакларнинг қорин қўйиши инсульт ва инфарктга олиб келади | "Адолат" СДП\nПартиядош шифокор маслаҳати: Эркакларнинг қорин қўйиши инсульт ва инфарктга олиб келади\nАёл киши учун ташқи кўринишини бир маромда, максимал даражада ушлаш ҳар доим ҳам ўз қўлида эмас. Ҳомиладорлик, туғуруқ, эмизиш вазифалари унинг қад-қоматини ўзгартириши турган гап. Лекин эркаклар-чи? Улардаги ёқимсиз ташқи кўриниш фақат ўзларига ва соғлиқларига эътиборсизликдан келиб чиқса керак. Гап эркакларнинг қорин қўйиши ҳақида эканлигини англагандирсиз?\nЭркаклардаги катта қорин патологик ҳолат ҳисобланиб, организмда ортиқча ёғ йиғилганидан даракдир. Қорин катталашган сари ёғ ҳам кўпайиб бораверади. Аввалига сезилмаган юпқа ёғ қатлами кун сайин қалинлашади. Аслида организм, айниқса эркак мижози учун танадаги ортиқча ёғ қоринда тўпланишга мойил бўлади. Ёғ фақат қоринда тўпланса майли эди, ички органларни ёғ босиб, зарарлашга ўтади. Хаддан зиёд ёғ инсулин гормони фаолиятига салбий таъсир кўрсатади. Натижада диабет, буқоқ, тахикардия, гипертония, простатит, инфаркт ва инсультга йўл очилади. Асаб тизими, кайфият, руҳият ва ҳаётий принципларга ҳам гард юқтирмай қолмайди.\nҚандай эркакларда қорин катта бўлади?\n- спиртли ичимликларга ружу қўйганлар, айниқса пивони кўп ичувчилар;\n- меъёрдан кўп ва нотўғри овқатланувчилар;\n- кўп вақтини машина ҳайдаб ўтказувчилар, ўтириб ишловчилар, кам ҳаракатлилар;\n- моддалар алмашинуви бузилиши билан боғлиқ касалликка чалинганлар.\nҲайдовчилар, хавф гуруҳидасиз!\nХозир машина деярли ҳаммада бор. Ишга, бозор-ўчарга машинада қатнаш бу борада хавф туғдиролмайди. Лекин умрини машинада ўтказувчи таксистлар соғлиқ ва кўринишлари борасида бош қотирсалар арзийди. Ҳайдовчи рулда шундай позада ўтирадики, унда бел ва қорин мушаклари бўшашади, тонусни йўқотади. Ҳайдовчи машинани бошқарар экан, бир хил позани ушлашга мажбур. Бу қориннинг олдинга чиқиб қолишидан ташқари ортиқча вазнга ҳам замин хозирлайди. Касбингиз узукун автомобиль бошқаришни тақозо этса, ишдан сўнг, дам олиш кунлари кўпроқ пиёда юришга ҳаракат қилинг, бирорта спорт тури билан шуғулланинг, эрталабки бадантарбияни канда қилманг.\nКатта қорин – соғлиқ учун катта муаммо\nОранизмда ёғ, оқсил, сув-туз мувозанати бузилса, овқат хазм қилиш қийинлашади. Ушбу муаммога тезкор ечим изламасангиз, қорин катталашишда давом этади.\nАсосан қорин қўйиш катта ёшлиларда кузатилади. Боиси ёш ўтган сари моддалар алмашинуви сустлашади, организмда ёғ барқарорлигини назорат қилувчи гормон – тестостерон миқдори камаяди. Буни ҳисобга олган ҳолда, эркаклар ёшига ёш қўшилгани сари соғлиғига эътиборли бўлиши лозим. Тестостерон нафақат эркаклик гормони, балки “ғалаба гормони” дейилишининг ҳам сири шунда. Унинг номутаносиблиги организм учун нохушлик олиб келади.\nЭркакларда қорин катталашининг яна бир гормонга боғлиқ сабаби – эстрогеннинг меъёрдан кўп ишлаб чиқарилишидир. Оқибатда нафақат қорин, балки бел, кўкрак, елка, овозда ҳам ўзгаришлар юзага келади. Бу икки гормоннинг фаолияти оқсаши натижасида фарзанд кўриш ёшидаги эркак учун насл қолдириш қобилиятининг оқсаши қимматга тушади. Яна спиртли ичимликлар ҳақидаги гапга қайтамиз. Унатманг, пивода аёллар гормони – эстрогенни кучайтириш хусусияти бор.\nҚорин қўйиш семизликдан кўра хатарлироқ\nБаъзилар гавдали, семиз бўлса ҳам қорни бўлмайди, айримларда эса аксинча, озғин бўлишига қарамай қорин қўйишга мойил бўлади. Олимларнинг аниқлашларича, катта қорин ортиқча вазндан кўра хавфлироқ экан. Семизлик бир қанча касалликларга эшик очса, қорин қўйиш бевақт ўлимга олиб келади, дейди тадқиқотчилар. Албатта, ўлим сабаби айнан катта қоринлилик эмас, балки унинг ортидан юзага келган юрак қон-томир, асаб, ошқозон-ичак касалликлари, дея қайд этилган.\n“Катта қорин – эрта ўлимга асос” ҳукмини олимлар 13 минг одам устида ўтказилган кузатувлар асосида исботлаганлар. Мазкур хулосага келиш учун Европа ва АҚШ тадқиқотчилари 14 йил давомида семизлар ва қорин қўйганларни алоҳида кузатиб борганлар. Тадқиқот йилининг ўзида икки минг нафардан ортиқ қорин қўйган эркаклар бу дунёдан кўз юмганлар.\nКатта қорин ортиқча юкдир. Қорин қўйган эркаклар жисмонан кучсиз, об-ҳаво ўзгаришларига таъсирчан бўладилар. Улар ҳаракатланиш, кундалик юмушларни бажариш, оғир юк кўтариш, душ қабул қилишда қийналадилар. Тез чарчаш, меҳнат унумдорлигининг пасайиши юзага келади. Жисмоний меҳнат билан шуғуллансалар, дарров хориб, хансираб қоладилар. Чунки кислород алмашинувида катта қорин халақит беради. Аёллар кўкрак, эркаклар қорин орқали нафас чиқаришларини эсланг.\nХўш, қоринни йўқотиш учун нима қилиш керак?\n- Аввало шифокорга кўрининг. Терапевт қабулида бўлиб, тиббий текширувлардан ўтинг.\n- Тўғри овқатланинг. Ёғли, ширин, хамирли маҳсулотлар, фаст-фуд, газли ичимликлар, муздек сув, қаҳфа, таркибида ароматизатор, кимёвий қўшимчалар, ранг, консервантлар мавжуд егуликлардан воз кечинг. Таомномангизга балиқ, ёрма донлар, кўкатлар, резаворлар, мева-сабзовотларни киритинг. Овқатланишда тартиб ҳам муҳим, йўл-йўлакай, овқат пишгунча у-бу нарса тамадди қилиб олиш сизга тўғри келмайди.\n- Кўп ҳаракат қилинг. Жисмоний меҳнат билан шуғулланинг. Гимнастика ва нафас машқларини мунтазам равишда бажариб туринг.\n- Спиртли ичимликларга яқин йўламанг. Айниқса кечки пайт пиво ичиш кони зарар.\n- Ташқи кўринишингиздан ҳижолат бўлиб, сиқилманг, тушкунликка тушманг. Ҳаммаси ўз қўлингизда эканлигига ишонинг!\nАгар шунча вақтдан бери бу масалага бефарқлик билан қараётган бўлсангиз, шу соатдан эътиборан саломатлик муҳофазаси учун курашиш, соғлиқ ҳақи хушбичим бўлишга ҳаракат қилинг. Кучли жинс вакиллари бунинг уддасидан чиқишларига шубҳа йўқ.\nПартия фаоли, Термиз темир йўл бирлашган шифохонаси\nполиклиника бўлимида врач-отореноларенголог,